Kompanija “Alumina” uspješno završila sertifikaciju | Palelive.com\nPočetna Regija Zvornik Kompanija “Alumina” uspješno završila sertifikaciju\nKompanija “Alumina” uspješno završila sertifikaciju\nZVORNIK – Kompanija “Alumina” iz Zvornika uspješno je završila sertifikaciju po standardima ISO 9001:2008 .\nSertifikacija ovog privrednog subjekta povjerena je predstavništvu poznate sertifikacione kuće Quality Austria Center u Beogradu, , saopštila je danas Služba za odnose s javnošću “Alumine”.\nPredstavnik menadžmenta za kvalitet Tanja Janković rekla je da je u “Alumini” istovremeno izvršena i resertifikacija standarda ISO 14001:2004 za Sektor Energetika.\n“Uspješno završena sertifikacija i dalja implementacija standarda i aktivnosti u ovoj oblasti treba da doprinesu poboljšanju svih procesa u ovoj kompaniji”, rekla je Jankovićeva.\nU “Alumini” očekuju da će se kompanija, koja ima značajne internacioinalne uogvore i svoje proizvode plasira u više od 20 zemalja Evrope i svijeta, još bolje pozicionirati na tržištu.\n“Sertifikacijom kompanije potvrdilo smo da naši proizvodi i usluge u potpunosti zadovoljavaju zahtjeve međunarodnih propisa, standarda i očekivanja korisnika”, istakla je ona.\nDirektor Sektora Marketing u “Alumini” Radislav Filipović rekao je da je za kompaniju, koja je stoodstotni izvoznik, veoma bitno uspostaviti sistem kvaliteta u skladu sa međunarodnim standardima.\n“Dobijanjem sertifikata, fabrika se bolje pozicionira na tržištu, ali i razvija i održava dugoročne dobre odnose sa kupcima što je za našu kompaniju veoma bitno”, rekao je Filipović.\nOn je dodao da sam sertifikat nije garancija uspjeha, ali je praktično jedan od uslova da bi se zadržalo postojeće i osvojilo novo tržište.\n“Preduzeće koje posjeduje sertifikat i posao obavlja u skladu sa propisanim normama nije zaštićeno od konkurencije ili poslovnog neuspjeha, ali mu sertifikat može pomoći u kvalitetnijem upravljanju procesima, boljoj poziciji na tržištu i boljem odnosu kvaliteta i cijene proizvoda, te zadovoljstvu kupaca, zaposlenih, menadžmenta i okoline”, naglasio je Filipović.\nKompanija “Alumina” zapošljava više od 1.200 radnika i nalazi se među najvećim izvoznicima u Republici Srpskoj i BiH.\nPrethodni članakBiciklima na pohod dug 4.000 kilometara\nNaredni članakPolicajci razgovarali sa djecom o ponašanju u saobraćaju


Foto: FRANCK ROBICHON / POOL / EPA;\nPredsednik Međunarodnog olimpijskog komiteta Tomas Bah istakao je da nakon ovog sastanka sledi poslednja, operativna faza organizacije Olimpijskih igara u Tokiju koje počinju 23. jula i trajaće do 8. avgusta.\n– Do početka Igara deli nas samo 65 dana, i od ovog momenta mi smo u potpunosti posvećeni tome da organizujemo sigurne i bezbedne Olimpijske igre za sve učesnike, i ulazimo u finalnu fazu organizacije. Sportisti širom sveta šalju zahvalnost japanskom narodu i našim partnerima u Japanu za posvećenost i temeljne pripreme za najveći sportski događaj, a mi se radujemo Igrama na kojem će svi sportisti sveta dobiti priliku da zasijaju u najboljem svetlu i pokažu svetu kako pravi šampioni prelaze preko svake prepreke, rekao je Tomas Bah nakon sastanka Koordinacione komisije.\nSeiko Hašimoto i Tomas Bah\nPredsednik Bah je istakao podatak da je za sada preko 75 odsto budućih stanovnika Olimpijskog sela vakcinisano ili započelo proces vakcinacije, dok se očekuje da u momentu početka Olimpijskih igara ova brojka premaši 80 odsto.\nPredsednica Organizacionog komiteta “Tokio 2020”, Seiko Hašimoto, istakla je da mere zaštite od infekcije virusom imaju višestruki značaj.\n– Doneli smo mere koje će pomoći da se zaštite svi sportisti, članovi delegacija i ostali učesnici Olimpijskih igara, ali i mere koje će doprineti zaštiti japanskog stanovništva. U ovom momentu svet se suočava sa mnogo poteškoća, i misija ovih Igara biće da pokaže način da ih svi zajedno prevaziđemo. Organizacioni komitet Igara u Tokiju i Međunarodni olimpijski komitet sada zajedno ulaze u poslednju fazu organizacije ovog velikog događaja i sve je podređeno uspešnom održavanju Olimpijskih igara, istakla je Hašimoto.\nMeđunarodni olimpijski komitet već je izdao nekoliko verzija “Knjige pravila” za sve učesnike Igara koje sadrže sve mere zaštite od infekcije virusom COVID-19, kao što su fizičko distanciranje, nošenje maske, česta testiranja, izvanredna higijena i ostale mere koje će doprineti da se nekoliko stotina sportskih događaja ovoga leta u Japanu održe u bezbednom i sigurnom okruženju za sve učesnike.


Моцарт Спорт: Суперлига од суботе на крову тржног центра - Фудбалски клуб Вождовац - Football Club Voždovac\nMocart Sport: Superliga od subote na krovu tržnog centra\nSubota 31. avgust biće značajan datum za elitno fudbalsko takmičenje u Srbiji iz dva razloga: prvi put će neka utakmica Superlige biti odigrana na veštačkoj travi i prvi put na stadionu koji se nalazi na krovu tržnog centra.\nKao što možete da pretpostavite, u pitanju je novi superligaš Voždovac, koji je, kako saznaje Mocart Sport, dobio upotrebnu dozvolu za novi objekat, i u subotu će ugostiti Jagodinu na svom stadionu od 19 časova u meču 4. kola Superlige.\nPoznato je da je objekat u beogradskom naselju Braće Jerković jedinstven u Evropi, s obzirom na to da se stadion kapaciteta 4.500 gledalaca nalazi na vrhu šoping centra “Stadion”. Uz to, igra se na veštačkoj travi, tako da će svakako biti vrlo zanimljivo videti kako će sve to izgledati kada na ovom objektu bude odigran prvi zvaničan takmičarski meč.\nTim koji predvodi Nenad Lalatović je tokom leta pojačan i nekim vrlo poznatim fudbalskim imenima, pa navijači ovog kluba mogu da očekuju uspešnu sezonu.\nVoždovac je, inače, zbog čekanja upotrebne dozvole u 2. kolu s Vojvodinom kao domaćin igrao na stadionu Obilića.\nIzvorni članak na: http://www.mozzartsport.com/vesti/superliga-od-subote-na-krovu-trznog-centra


Intersantno je da je Alimpijević i doveden 19. novembra 2018. posle prethodnog poraza Avtodora od Himkija (85:77), a sada je ponovo tim iz Podmoskovlja uticao na promenu kormilara ekipe iz Saratova.\nBivšeg Zvezdinog stratega će na dosadašnjem radnom mestu zameniti Jevgenij Pašutin, koji je napustio Kantu posle 17 mečeva u Seriji A.\nAvtodor, trenutno sedmoplasiran u regionaloj VB ligi, sa učinkom 6-6, nije se proslavio prilikom obaveštavanja javnosti o promeni šefa stručnog štaba. Cela informacija o dosadašnjem treneru glasila je "Jevgenij Pašutin novi je trener našeg kluba, u kome će zameniti Dušana Alimpijevića". Potom je u saopštenju navedena bogata i opširno napisana Pašutinova biografija.\nOdlaskom Dušana Alimpijevića iz saratovske ekipe, ona neće ostati bez Srba u stručnom štabu jer je Avtodor saopštio da će dosadašnji pomoćnik, Somborac Nebojša Vagić (42), ostati saradnik i kod novog trenera.


pink.rs | Hant: Vreme je da se Mej podrži, sad ili nikad\n- Vreme je da se našoj premijerki pruži podrška kako bi postigla veliki sporazum o Bregzitu - sad ili nikad - naveo je on na svom nalogu na Tviteru, nakon što je u ponedeljak uveče imenovan za ministra spoljnih poslova, posle Džonsonove ostavke.\nImenovanje Hanta (51), bliskog saveznika premijerke, umesto buntovnog Džonsona, moglo bi da promeni balans u vrhuški ministarskog tima Tereze Mej kad je reč o Bregzitu, ocenjuje Rojters. AP navodi da Hant važi za jednog od ministara najlojalnijih premijerki Mej.\nZanimljivo je, međutim, da je - dok je Džonson bio jedan od najistaknutijih zagovornika Bregzita - Hant pak, prvobitno, tokom kampanje uoči referenduma 2016, podržavao opciju ostanka u Uniji. Međutim, radiju LBC rekao je u oktobru 2017. da se predomislio s tim u vezi, delimično zbog toga što je, kako je tada objasnio, razočaran "arogancijom" u ponašanju EU tokom pregovora.\nProšlog meseca, Hant je rekao da je neprimereno da kompanije poput "Erbasa" upozoravaju na premeštanje radnih mesta zbog Bregzita, te da bi, umesto toga, trebalo da stanu iza Mej u njenim nastojanjima da izdejstvuje dobar sporazum o napuštanju EU. Inače, Hant je više od pet i po godina bio ministar zdravlja.\nBritanska premijerka je Hanta za šefa diplomatije imenovala nakon što je Boris Džonson prethodno u ponedeljak podneo ostavku na tu funkciju u znak protesta zbog vladinih planova o bliskim trgovinskim odnosima sa Evropskom unijom.\nDžonson je, u saopštenju povodom podnošenja ostavke, upozorio da će "Britanija završiti kao kolonija Evropske unije" nakon što je vlada objavila planove o bliskim trgovinskim odnosima s tim blokom i nakon što istupi iz njega iduće godine.\n- Zaista srljamo ka statusu kolonije - i mnogi će se boriti za ekonomsku ili političku korist tog posebnog aranžmana - naveo je Džonson u svom saopštenju o ostavci.\nOptuživši Mej da maše "belim zastavama" dok se "predaje u pregovorima sa EU", Džonson tvrdi da "san o Bregzitu umire, gušeći se bespotrebnom sumnjom u sebe".\nMej je rekla da je "pomalo razočarana" njegovom ostavkom nakon "produktivnih razgovora o Bregzitu" u petak, ali da, ako on ne može da podrži napore kako bi se postigao sporazum u interesu Britanije, onda je s pravom podneo ostavku.\nOstavku je u ponedeljak podneo i ministar za Bregzit Dejvid Dejvis, a u znak protesta zbog planova premijerke o izlasku zemlje iz EU, koji je ona usaglasila sa kabinetom prošlog petka. Mej je za novog ministra za Bregzit imenovala Dominika Raba, dosadašnjeg ministra za stambena pitanja i istaknutog zagovornika izlaska iz EU.\nStiven Berkli novi britanski ministar za Bregzit\nTereza Mej poziva svoju Konzervativnu stranku da se ujedini\nHant: Džulijan Asanž je 'slobodan čovek'


Vreme - Dokumenti: Advokati brane sudije\nKritikuju izbor sudija i tužilaca, kao mešanje Ministarstva pravde u sudske procese\nAdvokati tvrde da su odluke o izboru sudija i tužilaca donete na nelegalan i nelegitiman način, da je iz toga javnost bila isključena kao da je reč o državnoj tajni i protestuju zbog pozivanja na odgovornost sudija zbog njihovog mišljenja izraženog u sudskim odlukama i zbog mešanja Ministarstva pravde u sudske procese u toku.\nTo je rečeno na tribini povodom sprovedene reforme pravosuđa održanoj 24. aprila u organizaciji Advokatske komore Beograda, na kojoj je učestvovalo preko dve stotine pedeset advokata iz Beograda i cele Srbije. Njihovi stavovi su izraženo u sledećim zaključcima dostavljenim medijima 28. aprila:\nI Advokati Beograda ocenjuju da su odluke o izboru sudija i tužilaca donete na nelegalan i nelegitiman način jer Visoki savet sudstva i Državno veće tužilaca nisu konstituisani u skladu sa Ustavnim zakonom za sprovođenja Ustava Republike Srbije ( odredba člana 6. stav 5. ) i Zakonom o Visokom savetu sudstva ( odredba člana 54. stav 1.) i Zakonom o Državnom veću tužilaca ( odredba člana 53. stav 2. ). U radu oba organa bila je isključena javnost, tako da je i izbor sudija i tužilaca izvršen kao da se radi o državnoj tajni, što je u suprotnosti sa načelima demokratičnosti i javnosti. Advokati Beograda pozivaju da se na zakonom predviđeni način izvrše izbor izbornih članova VSS i DVT, odnosno predstavnika advokature i profesora Pravnih fakulteta.\nII Kako iz neprava ne može nastati pravo, sprovedena reforma pravosuđa nije dala pozitivne rezultate kako u personalnom tako i u organizacionom pogledu jer ne samo da nije dovela do efikasnijeg rada sudova već je ionako loše stanje u pravosuđu pogoršala i dovela gotovo do nemogućnosti rada sudova.\nIII Advokati Beograda obaveštavaju javnost i upozoravaju vlast da je ovakvim stanjem u pravosuđu drastično smanjena mogućnost ostvarenja prava na pravdu građana Srbije i njihovih zastupnika.\nIV Advokati Beograda izražavaju ozbiljnu zabrinutost zbog permanentnog mešanja izvršne vlasti u sudsku vlast što je u poslednje vreme kulminiralo izjavama najviših predstavnika Ministarstva pravde vezanim za krivične postupke koji su u toku. Advokati Beograda izražavaju protest zbog pozivanja na odgovornost sudija zbog njihovog mišljenja izraženog u sudskim odlukama jer to predstavlja najgrublje kršenje Ustava i zakona.\nV Advokati Beograda oštro protestuju zbog nezapamćenog mešanja vlasti u rad organa Advokatske komore Srbije i želje vlasti da ona oktroiše Zakon o advokaturi, mimo volje srpskih advokata.\nVI Advokati Beograd traže od organa AK Srbije i AK Beograda da hitno i bez odlaganja o svemu, napred iznetom, obaveste sve relevantne međunarodne i domaće institucije.\nVII Advokati Beograda obaveštavaju sve bivše i sadašnje advokate koji se nalaze na državnim funkcijama o izuzetno teškom položaju srpske advokature i pozivaju ih da u skladu sa svojim zakonskim ovlašćenjima daju svoj doprinos u prevazilaženju postojećeg stanja.\nVIII Advokati Beograda upozoravaju sve advokate u Srbiji na izuzetno težak položaj advokature i pozivaju ih da uzmu aktivno učešće u odbrani advokature, očuvanju njenog dostojanstva i integriteta.


Policija demantuje vesti o dolasku 250 policajaca u Mitrovicu i o blokiranju patrole kod Zubinog Potoka - Radio Kosovska Mitrovica\nPolicija demantuje vesti o dolasku 250 policajaca u Mitrovicu i o blokiranju patrole kod Zubinog Potoka\n10. February 2022, 15:01\nKosovska policija regiona Sever demantovala je sinoć za KoSSev da je kako piše list Informer više od 250 naoružanih policajaca krenulo ka Severnoj Mitrovici. Takođe, KoSSev prenosi i demantij pristigao iz policiji prištinskog Kallxo-a – da su „Srbi blokirali policiju“ nedaleko od jezera Gazivode. Oglasila se potom direkcija KP u Prištini sa detaljima – da su dva civilna vozila ometala pograničnu policiju u pokušaju da zaustave kamion. Iz policije Sever su nakon toga, bez daljih detalja, naglasili da nikakve blokade puta nije bilo.\nSkoro u isto vreme, dva medija, jedan u Beogradu, a drugi u Prištini, izvestili su o „vanrednim“ dešavanjima, odnosno „incidentu“ na Severu Kosova, pozivajući se na svoja saznanja, piše portal KoSSev.\nKako je objavio ovaj portal, beogradski tabloid Informer objavio je sinoć vest naslovljenu „DRAMATIČNO NA SEVERU KiM – VIŠE OD 250 DO ZUBA NAORUŽANIH KOSOVSKIH POLICAJACA KRENULO KA SEVERNOJ MITROVICI!„.\nPozivajući se na svoja saznanja, ovaj medij piše da su pripadnici mobilne pogranične jedinice Kosovske policije navodno dobili naređenje da se u 22 časa, okupe u policijskoj stanici pogranične jedinice u Severnoj Mitrovici, „te da na sebi nose pancire i da ponesu drugu zaštitnu opremu“.\nInformer tvrdi da se u koloni vozila, koja je krenula ka Severnoj Mitrovici, nalazi više od 250 kosovskih policajaca, te da će po dolasku dobiti instrukcije o daljem delovanju na terenu.\nPozivajući se na „dobro obaveštene izvore“, Informer dalje navodi da redovna smena pogranične jedinice Kosovske policije počinje u 20 časova, i da su obično pripadnici raspoređeni na alternativnom prelazu „Bube“ u mestu Zubin Potok, ali i da je po nalogu komande pogranične jedinice policije u Lužanima, njihova smena navodno pomerena za posle 22 časa, „najverovatnije zbog vanrednog angažovanja“.\nZa to vreme, kako prenosi mitrovački KoSSev, Kallxo javlja da su „Srbi blokirali policiju u Zubinom Potoku„.\nOvaj medij piše da je navodno grupa građana srpske nacionalnosti blokirala patrolu Kosovske policije koja se kretala iz pravca Brnjaka ka Zubinom Potoku.\nPreciziraju da su ove osobe kod jezera Gazivode, na ulazu u prvi tunel, navodno postavile na ulici automobile bez registarskih oznaka.\nPozivajući se na svoje izvore, Kallxo piše da su pozvane policijske jedinice iz stanice u Zubinom Potoku kako bi otklonile blokadu.\nNavodeći da je reč o „incidentu“, ovaj medij podseća da je pre nekoliko dana potpredsednik Srpske liste, Milan Radoičić „pobegao sa graničnog prelaza Brnjak, zbog čega je suspendovan komandir prelaza“.\nIz policije regiona Sever sinoć su međutim, za KoSSev demantovali navode kako Informer-a, tako i Kallxo-a.\n„To nisu tačne vesti, policija nema takva saznanja“, prenosi KoSSev izjavu dobijenu u policiji.\nI dok su u potpunosti odbacili vest o slanju „do zuba naoružanih policajaca“, bez daljih komentara, kada je reč o navodima Kallxo-a o blokiranju policije, rečeno nam je da su se patrole iz Zubinog Potoka „sastale“ sa patrolom iz pogranične policije, ali da se ne radi „ni o čemu neobičnom“, te da nije bilo nikakve blokade.\n„Nije bilo nikakvih blokada i zastoja na putu. Dva vozila su išla ispred pogranične policije, ali od toga ništa – ni blokade, niti bilo šta neobično“, zaključili su iz regiona Sever.\nIstovremeno su u ovom policijskom regionu postavili pitanje motiva „plasiranja netačnih medijskih informacija“.\nDirekcija u Prištini: Dva civilna vozila ometala pograničnu policiju u pokušaju da zaustave kamion\nU međuvremenu se oglasila direkcija KP u Prištini koja indirektno potvrđuje navode Kallxo-a o blokiranju policijskih patrola, piše dalje KoSSev.\nIz policije navode da su u blizini jezera Gazivode, službenici pogranične policije primetili kamion za koji se sumnja da je prevozio švercovanu robu i da su, u pokušaju da ga zaustave, zapravo policajce ometala dva civilna vozila bez tablica.\n„Dva civilna vozila su svojim kretanjem i stvaranjem prepreka na putu ometala policijske službenike sprečavajući ih da zaustave kamion za koji se sumnjalo da je švercovao robu“, navodi se u saopštenju Kosovske policije kasno večeras.\nIz Prištine ujedno navode da su o ovom slučaju obavestili druge policijske jedinice „koje su pomagale pograničnim službenicima u istrazi i potrazi za osumnjičenim licima i vozilima“, bez iznošenja drugih detalja.\nMeđutim, nakon ovog saopštenja kontaktirali smo ponovo policijski region Sever iz kog su nam kazali da su videli saopštenje iz Prištine.\nOni su istovremeno decidno ostali pri tvrdnji da su netačni navodi o blokadi puta, te da, „nikakve blokade, niti zastoja“ na putu nije danas bilo.


Z. Anđelković: Izlazak na izbore ne predstavlja problem\nČlan Glavnog odbora Socijalističke partije Srbije (SPS) Zoran Anđelković, izjavio je da problem ne predstavlja učešće Srba na izborima na Kosovu, već to što su se prijavili sa mnogo izbornih lista.\nAndjelković je za FoNet ocenio da se ništa bitno nije promenilo od vremena kada je država pozivala Srbe da izađu na kosovske izbore. ’To što su u međuvremenu na Kosovu proglasili nezavisnost suštinski i nije neka promena u odnosu na izbore na kojima su Srbi, uz blagoslov države i crkve, učestvovali jer i tada, po Rezoluciji 1244, mi nismo imali nikakve ingerencije na Kosovu’, istakao je Anđelković. On je dodao da ’kao po običaju, mi uvek kasnimo i govorimo floskule, a ne konkretne stari, što nas udaljava od ozbiljnog bavljenja Srbima na Kosovu’. ’I ukoliko je to srpski interes, a ne interes države Srbije, onda treba pustiti Srbe koji žive na Kosovu da o tome sami odlučuju’, rekao je Anđelković.


Rekordnih 4.3 miliona Amerikanaca dalo otkaz u avgustu - Aktuelnosti US\nNovinari uzalud uzvikivali pitanja, predsednik Bajden eskivirao odgovore (VIDEO)\nEron Rodžers i „Packers“-i uništili „Bears“-e na „Soldier Field“-u\nRekordnih 4.3 miliona Amerikanaca dalo otkaz u avgustu\nRekordnih 4.3 miliona Amerikanaca dalo otkaz u avgustu, što je jedan od razloga zbog kojih se Američki poslodavci muče da popune radna mesta.\nMinistarstvo rada je reklo da su otkazi povećani na 4.3 miliona u avgustu, što je najveći broj otkaza još od devembra 2000. godine, čak 4 miliona više nego u julu. Zapošljavanje se takođe smanjilo u avgustu, a broj dostupnih poslova pao je na 10.4 miliona.\nPodaci jasno kažu da je delta soj virusa napravio totalnu pometnju u ponudi poslova u avgustu. Kako su se povećavali slučajevi zaraze virusom Kovida19, broj otkaza se povećavao u restoranima i hotelima.\nNajveži procenat otkaza je bio na jugu i zapadu, rekli su iz vlade, a to su ujedno 2 oblasti sa najvećom stopom zaražavanja u avgustu.\nKada radnici daju otkaz, to obično predstavlja povoljnost na polju zaposlenja, jer ljudi stare poslove najčešće napuštaju jer su našli druge, ili su sigurni da će ih naći.\nOtmica 17 misionara na Haitiu, među njima dete\nČinjenica da je najveći broj ljudi koji su ali otkaz u ugostiteljstvu i poslovima koji su u bliskim kontaktima sa ljudima daje znak da je strah imao veliku ulogu u svemu tome. Mnogi ljudi su dali otkaz i bez sigurnog zaposlenja na drugom mestu.\nZapošljavanje je bilo slabo u septembru, već drugi mesec za redom, rekli su iz vlade u petak, sa samo 194.000 novozaposlenih. Ali, stopa nezaposlenosti pala je sa 5.2% na 4.8%.\nIzveštaj o poslovima i otvorenim radnim mestima „JOLTS“, prikazuje veću sliku o dostupnim poslovima.\nU utorak, ukupan broj zaposlenih naglo je opao sa 6.8 miliona u julu na 6.3 miliona u avgustu.\nIZVOR: WGNTV I FOTO: UNSPLASH\nTags: AmerikaChicagoČikagokoronavirusotkaziPandemijapandemija koronavirusarekordrekordni broj otkazaSAD\nU Los Anđelesu napravili selo za beskućnike sa šarenim kućicama\nSkulptura u kineskoj četvrti odaje počast zaostavštini Bernarde Vong\nPredsednik Bajden nastavio je da ignoriše medije, pa su tako pri odlasku predsednika iz Bele kuće, novinari uzalud uzvikivali pitanja...\nPosao za dostavljače hrane doživeo je ekspanziju poslednje dve godine tokom pandemije koronavirusa. Iako u Beogradu mogu mesečno da zarade...\nInspekcijske službe u Srbiji počele su pooštrenu kontrolu sprovođenja epidemijskih mera, a u fokusu su sada tržni centri, gradski prevoz,...


Ambasador Holandije posetio Novi Sad i razgovarao sa gradonačelnikom: Cilj Novog Sada je da motiviše mlade da ostanu u zemlji | NSU\nIstaknuto Ambasador Holandije posetio Novi Sad i razgovarao sa gradonačelnikom: Cilj Novog Sada...\nAmbasador Holandije posetio Novi Sad i razgovarao sa gradonačelnikom: Cilj Novog Sada je da motiviše mlade da ostanu u zemlji\nGradonačelnik Novog Sada Miloš Vučević sastao se danas sa ambasadorom Holandije Jostom Reinćesom i tom prilikom poželeo mu je srdačnu dobrodošlicu, ističući da Novi Sad vodi aktivnu međunarodnu i međugradsku saradnju.\n-Novi Sad je svetao primer evropskih vrednosti kao grad istinskog multikulturalizma koji neguje različitost, a to što je izabran za Omladinsku prestonicu Evrope i Evropsku prestonicu kulture samo govori u prilog toj neoborivoj činjenici – istakao je Vučević.\nSagovornici su se složili da projekat Evropska prestonica kulture doprinosi opštem razvoju nosioca te titule, ali i regiona. Stabilna politička situacija, nastavak reformi i snažna ekonomija, ocenjeni su kao osnovni uslovi za napredak, a evropski put kao najbolji način da Srbija maksimalno iskoristi brojne potencijale i da životni standard građana bude na mnogo višem nivou.\nAmbasador i gradonačelnik složili su se da titula Evropske prestonice kulture doprinosi opštem razvoju; foto: Jaroslav Pap\nGradonačelnik je istakao da Novi Sad kao lokalna samouprava nastoji da pruži što veći doprinos pozitivnim promenama koje sprovodi Vlada Srbije.\n-Kreiranje industrijskih zona i povoljnog poslovnog okruženja, kao i otvaranje novih radnih mesta, prioritet su lokalne administracije- naglasio je Vučević i dodao da je cilj Novog Sada i Republike Srbije jeste da motivišu mlade da ostanu u svojoj zemlji.


Han: EU ne može i neće da uvozi granične sporove\nSDA: Ponašanje premijerke potvrdilo robovlasnički odnos prema Sandžaku |\nKremlj slavi trijumf na referendumu |\n► Han: EU ne može i neće da uvozi granične sporove\n07.02.2018 | 15:40h ► 19:48h Beograd\nEvropski komesar za proširenje Johanes Han izjavio je danas u Beogradu da dugotrajna stabilnost zahteva pomirenje i dobrosusedske odnose, i da Evropska unija ne može i neće da uvozi bilateralne sporove.\nOn je dodao da to treba videti kao priliku "jer nerešeni granični problemi nisu dobri ni za jednu zemlju i zato na to treba gledati kao na nešto pozitvino".\nHan je zahvalio Vučiću "na hrabrosti da pokrene unutrašnji dijalog" o Kosovu jer se to ne tiče samo budućnosti Srbije već bezbednosti i mira u celom regionu u kojem Srbija ima možda najznačajniju ulogu.\nHan je rekao da Srbija ima realnu perspektivu u EU i da zemlju očekuju teške reforme, naročito u vladavini prava.\n"Srbiju očekuju teške reforme, naročito u vladavini prava, ali ne samo na papiru, već da se životni uslovi građana u Srbiji poboljšaju", rekao je Han na zajedničkoj konferenciji za novinare sa predsednikom Srbije Aleksandrom Vučićem.\nHan je došao u Beograd dan nakon objavljivanja Strategije EU za Zapadni Balkan kojom je predviđeno da Srbija, uz ispunjenje svih uslova, 2025. može postati članic EU.\nSrbija može pogurati region ka EU\nEvropski komesar je rekao da Srbija kao jedan od lidera u evrointegracijama Zapadnog Balkana može da pomogne u napretku celog regiona na putu ka Evropskoj uniji.\nHan je na konferenciji za novinare s predsednikom Srbije Aleksandrom Vučićem rekao da je u interesu Srbije da sve zemlje regiona idu napred.\n"Srbija je trenutno jedna od predvodnica koje mogu poslužiti kao primer... Važno je da neko gura region unutar regiona", rekao je Han.\nU juče objavljenoj Strategiji Evropske komisije za Zapadni Balkan navodi se da su Crna Gora i Srbije najdalje odmakle u evrointegracijama od zemalja regiona.\nHan je rekao da su evrointegracije "regata a ne konvoj", što znači da će zemlje regiona ulaziti u EU prema zaslugama u sprovedenim reformama.\nEvropski komesar je rekao da u regionu postoji mnogo neiskorišćenog potencijala i da je potrebno povećati saradnju i ekonomsku razmenu u regionu.\nSvi delovi Zapadnog Balkana imaju evropsku perpsektivu\nEvropski komesar za proširenje Johanes Han izjavio je danas da svi delovi Zapadnog Balkana imaju perspektivu koja je izražena u strategiji Evropske komisije za Zapadni Balkan, i koja treba da stvori pozitivan pritisak na sve političare u regionu kako bi radiili na perspektivi u interesu svojih građana.\nNa zajedničkoj konferenciji za novinare posle razgovora sa predsednikom Srbije Aleksandrom Vučićem u Beogradu, Han je rekao da pozitivni rezultati dijaloga Beogarda i Prištine treba da budu u interesu i Kosova i Srbije, a to je evropska perspektiva.\nOn je dodao da je uveren u to ali da se ne bi trebalo obavezivati na precizne datume, jer je uvek reč o kvalitetu, a ne brzini i najvažnije je rešenje koje će doneti mir i stabilnost.\nEvrointegracije treba da budu nacionalni projekat Srbije\nKomesar Han izjavio je danas u Beogradu da su za ulazak Srbije u Evropsku unije potrebni napori svih koji su posvećeni evropskoj budućnosti.\nHan je na konferenciji za novinare s predsednikom Srbije Aleksandrom Vučićem rekao da je potrebno da evrointegracije postanu nacionalni projekat kako bi različiti delovi drušva to prihvatili.\nParlament, vlada, opozicija, civilno društvo, mediji, svi treba da odigraju svoju ulogu u evropskim integracijama, rekao je Han.\nSrbija ima realnu perspektivu u EU\nHan je rekao danas da Srbija ima realnu perspektivu u Evropskoj uniji i jedinstvenu priliku da iskoristi Strategiju Evropske komisije za Zapadni Balkan.\nHan je na konferenciji za novinare s predsednikom Srbije Aleksandrom Vučićem rekao da je Srbije Strategijom "prvi put dobila indikativni vremenski okvir kako može da iskoristiti priliku".\nOn je rekao da juče Evropska komisija usvojila Strategiju i da to što je on došao dan posle pokazuje posvećenost EU.\nVučić: Pred Srbijom najteži zadaci na evropskom putu\nPosle sastanka s evropskom komesarom za pregovore o proširenju i politiku susedstva Johanesom Hanom, Vučić je rekao da je pitanje odnosa Beograda i Prištine jedan od najvećih problema, koje je nazvao "planinskimlancem prepreka ka članstvu u EU".\nOn je, takođe, kao važno pitanje naveo i regulisanje granice s Bosnom i Hercegovinom i Hrvatskom.\n"Mi smo u Sarajevu imali svoje ideje, onda su nam sa Bošnjačke strane iznete druge ideje, mi smo prihvatili te ideje, sačekali ih sa papairom, oni su rekli: 'E sad nećemo ono što hoćemo'... Granicu sa Hrvatskom, najbolje da ne komentarišem ništa", rekao je Vučić.\nPredsednik je rekao da Srbiju prema EU privlače vrednosti i bolji ekonomski položaj za građane, ali i to što je Unija najuspešniji mirovni projekat posle Drugog svetskog rata, koji je, prema njegovim rečima potreban prostoru Zapadnog Balkana.\nOn je dodao da 2025. godina "ne znači nikakve garancije", ali da "znači građanima kao podstrek da znaju da su urađene neke bitne stvari".\nNa Plenkovićevom mestu ne bih govorio o ratnoj odšteti\nPredsednik Vučić izjavio je da je "iznenađen i zaprepašćen" izjavom hrvatskog premijera Andreja Plenkovića da prilikom predstojeće Vučićeve posete Zagrebu treba razgovarati i o ratnoj odšteti.\n"Što se tiče ratne odštete, bio sam iznenađen i zaprepašćen temom koju je Plenković pokrenuo. Sve što mogu da kažem je da sam na njegovom mestu, to pitanje ne bih pokretao. Plašim se da Hrvatska ne samo da ne može da dobije ništa, već može mnogo da izgubi. To bih mogao da potkrepim hiljadama raznovrsnih i teških argumenata", rekao je Vučić.\nNakon susreta sa evropskim komesarom za pregovore o proširenju i politiku susedstva Johanesom Hanom, Vučić je rekao da u posetu Hrvatskoj ide u "dobroj veri" i da u delegaciji Srbije na put idu stručnjaci koji žele da rešavaju i pitanja iz prošlosti, ali da pre svega razgovaraju o budućnosti.\nHan o Vučićevom moratorijumu na prošlost\nEvropski komesar za proširenje Johanes Han rekao je danas da šestomesečni moratorijum na teme iz prošlosti koji u odnosima sa Hrvatskom predlaže predsednik Srbije Aleksandar Vučić, "ceni kao doprinos".\n"Naročito u ovom regionu nisu potrebni samo političari već državnici, potrebno je gledati u daleskosežnu perspektivu, ponekad prećutati neko pitanje da biste napredovali i upravo to cenim kao doprinos", rekao je Han na zajedničkoj konferenciji za novinare sa Vučićem.\nOn je dodao da je za početak potrebno da Hrvatska i Srbija imaju korektne dobrosusedske odnose jer je reč o dve važne zemlje u regionu.\nVučić: Građani će odlučivati o teškim temama\nPredsednik Srbije Aleksandar Vučić izjavio je danas da je pred Srbijom "planina prepreka" na putu ka EU o kojima će morati da odlučuju građani.\nPosle sastanka s evropskom komesarom za pregovore o proširenju i politiku susedstva Johanesom Hanom, Vučić je rekao da je pitanje odnosa Beograda i Prištine jedan od najvećih problema, koje je nazvao "planinskim lancem prepreka ka članstvu u EU".\n"Da li su to za nas lake prepreke? Nisu, kao Himalaji su, ali ne bismo bili prvi koji su se popeli na Mont Everest", naveo je on.\nPredsednik Srbije je rekao da je došlo vreme da se "donose odluke, plate cene iz prošlosti i rešavaju pitanja koja decenijama niko nije rešavao".\nVučić je rekao da će se o tim važnim pitanjima izjašnjavati građani i da će vlada poštovati njihovu odluku.\n"Građani će morati da kažu kako vide budućnost ove naše lepe zemlje. Da li vide budućnost Srbije u Evropi, a za to moramo da platimo određenu cenu, koja nije mala ili mislimo da ovako možemo da nastavimo i da budemo na evropskom repu", rekao je Vučić.\nGovoreći o normalizaciji odnosa sa Prištinom, Vučić je dodao da rešenje ne može biti takvo da jedna strana izgubi sve, a druga ne izgubi ništa.\n"Takvog rešenja neće biti. Takvo rešenje nema ko ni da predloži. To mora da bude rezultat kompromisa... da bi i jedni i drugi mogli ponovo da budu zadovoljni", kazao je on.\nHan: Ulazak u EU da postane nacionalni cilj\nEvropski komesar za proširenje Johanes Han izjavio je danas u Beogradu da je 2025. godina indikativan datum, ali ambiciozan i ostvarljiv rok za ulazak Srbije u Evropsku uniju.\nHan je rekao na zajedničkoj konferenciji za štampu sa premijerkom Srbije Anom Brnabić da dalji napredak zavisi od Srbije i brzine kojom Beograd ostvari već poznate uslove za članstvo u EU.\nDodao je da ulazak u EU treba da bude nacionalni cilj koji će ujediniti sve delove društva.\n"Naša pažnja prema Srbiji ostaće ista u narednom periodu", rekao je Han i dodao da će Beograd do kraja meseca posetiti i predsednik Evropske komisije Žan-Klod-Junker.\nU Vladi su potpisana dva sporazuma - Finansijski sporazum o sektorsko-budžetskoj podršci za integrisano upravljanje granicom i Ugovor o donaciji između EU i Srbije za pomoć u rešavanju migrantske krize (MADAD 2).\nSporazume su potpisali ministarka za evropske integracije Jadranka Joksimović i ministar za rad, zapošljavanje, boračka i socijalna pitanja Zoran Đorđević sa direktorkom za Zapadni Balkan u Generalnom direktoratu za susedsku politiku i pregovore o proširenju Henovevom Ruis Kalaverom.\nHan je došao u Beograd dan nakon objavljivanja Strategije EU za Zapadni Balkan kojom je predviđeno da Srbija, uz ispunjenje svih uslova, 2025. može postati članica EU.\nHan: Suviše rano reći kako će se materijalizovati normalizacija odnosa Beograda i Prištine\nKomesar za evropsku susedsku politiku Johanes Han izjavio je danas da je trenutno suviše rano reći kako će se materijalizovati pravno-obavezujući sporazum Beograda i Prištine.\nHan je posle sastanka sa predsednicom Vlade Srbije Anom Brnabić ocenio da je dijalog Beograda i Prištine težak i dodao da ne želi da prejudicira kakav će biti njegov rezultat.\n"Suviše je rano reći kako će se normalizacija odnosa materijalizovati ali je važno da to bude pravno-obavezujući sporazum", kazao je Han na konferenciji za novinare u Vladi Srbije.\nPrethodno su direktorka Evropske komisije za Zapadni Balkan i ministri rada i evropskih integracija, Zoran Đorđević i Jadranka Joksimović, potpisali dva sporazuma kojima je EU sa 44 miliona evra podržala Srbiju u boljem upravljanju granicama i migracijama.\nNavodeći da članstvo u EU ostaje strateški cilj Srbije, premijerka Ana Brnabić ocenila je da su danas potpisani sporazumi o sektorskoj budžetskoj podršci "još jedan dobar pokazatelj našeg partnerstva sa EU".\n"Posle objavljivanja strategije EU za proširenje na Zapadni Balkan, razumeli smo na čemu je fokus i šta treba da uradimo da bi iskoristili šansu pred nama", kazala je premijerka.\nOna je dodala da sektorska budžetska podrška EU pomaže Srbiji da tehnički završi neke stvari kao i da se slični projekti odnose na reformu javne uprave i obrazovanja.\nPodsećajući da je EU najveći donator Srbiji jer je od 2007. godine dala više od dve milijarde evra bespovratne pomoći, evropski komesar Johanes Han ocenio je da se danas potpisanim sporazumima nastavlja put evropske perspektive Srbije.\n"Danas smo potpisali dva važna ugovora, od kojih jedan, vrednosti 28 miliona evra, značajno doprinosi ostvarivanju poglavlja 23 i 24, koji se tiču ljudskih prava i vladavine prava", kazao je Han.\nPo njegovim rečima, drugi sporazum, vredan 16 miliona evra, tiče se pomoći Srbiji kada je reč o boljem upravljanju migracijama.\n"Moramo pomoći zemljama koje su bile pogođene neviđenim migrantskim talasom. Ovaj sporazum deo je većeg projekta vrednog 77 miliona evra", kazao je Han.\nMinistarka zadužena za evropske integracije Jadranka Joksimović kazala je da je Srbija na osnovu danas potpisanih sporazuma, dobila bespovratna sredstva od EU.\n"Ta sredstva idu direktno u budžetski sistem što je izraz velikog poverenja koje EU ima u Srbiju kao zemlju kandidata", kazala je ministarka.\nHan: Srbija ima realnu perspektivu u EU, ali mora da reši bilateralne sporove\nEvropski komesar za proširenje Johanes Han poručio je danas u Beogradu da svi delovi Zapadnog Balkana imaju perspektivu koja je izražena u strategiji Evropske komisije za Zapadni Balkan i da Srbija kao jedan od lidera u evrointegracijama Zapadnog Balkana može da pomogne u napretku celog regiona na putu ka Evropskoj uniji.\nHan je rekao, na zajedničkim konferencijama za štampu sa predsednikom Srbije Aleksandrom Vučićem i premijerkom Anom Brnabić, da dugotrajna stabilnost zahteva pomirenje i dobrosusedske odnose, i da Evropska unija ne može i neće da uvozi bilateralne sporove.\n"Srbija mora da reši i primeni pravno obavezujući sporazum sa Kosovom, a mi smo tu da pomognemo kao i u rešavanju drugih graničnih pitanja sa drugim susedima", poručio je danas Han srpskom državnom vrhu.\nMeđu glavnim porukama EU koje je Han doneo u Beograd dan nakon objavljivanja Strategije za Zapadni Balkan kojom je predviđeno da Srbija, uz ispunjenje svih uslova, 2025. može postati članica EU, bilo je nastavak sprovođenja reformi u oblasti vladavine prava, rešavanje bilateralnih sporova sa susedima i dobrosusedska saradnja.\nHan je rekao da je trenutno suviše rano reći kako će se materijalizovati pravno-obavezujući sporazum Beograda i Prištine, dodajući da je dijalog Beograda i Prištine težak i da ne želi da prejudicira kakav će biti njegov rezultat.\nEvropski komesar za proširenje je rekao da Srbija ima realnu perspektivu u EU i da zemlju očekuju teške reforme, naročito u vladavini prava.\n"Srbiju očekuju teške reforme, naročito u vladavini prava, ali ne samo na papiru, već da se životni uslovi građana u Srbiji poboljšaju", rekao je Han.\nKako je naveo, Srbija je trenutno jedna od predvodnica na evropskom putu koje mogu poslužiti kao primer zemljama regiona koje imaju zajednički cilj, a to je članstvo u EU.\nU juče objavljenoj Strategiji Evropske komisije za Zapadni Balkan navodi se da su Crna Gora i Srbija najdalje odmakle u evrointegracijama od zemalja regiona.\nEvropski komesar je rekao da u regionu postoji mnogo neiskorišćenog potencijala i da je potrebno povećati saradnju i ekonomsku razmenu.\nOn je rekao da pozitivni rezultati dijaloga Beogarda i Prištine treba da budu u interesu i Kosova i Srbije, a to je evropska perspektiva.\nGovoreći o indikativnom datumu za ulaz u EU, rekao je da se ne bi trebalo obavezivati na precizne datume, jer je uvek reč o kvalitetu, a ne o brzini, kao i da je najvažnije rešenje koje će doneti mir i stabilnost.\nGovoreći o odnosima Srbije i Hrvatske, ocenio je da predlog predsednika Srbije Aleksandra Vučića o šestomesečnom moratorijumu na teme iz prošlosti "kao doprinos".\n7.02.2018, 17:41h Zivica Preporuči\nEU nece da uvozi probleme. Odlicno, onda neka oni rese problem Kosova, jer oni su ga i napravili u saradnji sa Amerikancima. Da je EU bila dosledna politici koju je zastupala kao u slucaju Katalonije, problem Kosova ne bi postojao. I Srbija bi imala cist put u EU. Ovako Srbija da resava probleme koje su oni napravili. I jos nam to postavljaju kao uslov.\nOsmani očekuje do oktobra finalnu verziju pregovaračkog okvira za Severnu Makedoniju\nŠef Delegacije EU u Skoplju Samuel Žbogar ocenio je danas da je usvajanje predloga pregovaračkog okvira još jedan značajan korak Severne Makedonije na putu ka Evropskoj uniji.\nStopa nezaposlenosti u 19 zemalja u kojima je evro zvanična valuta veća je za 7,4 odsto u maju iako su vlade paketima podrške pokušale da pomognu tržištu i ublaže ekonomske posledice...


Pacoli: Politički nalozi za hapšenje boraca OVK nemaju smisla - Politika - Dnevni list Danas\nPočetna » Politika » Pacoli: Politički nalozi za hapšenje boraca OVK nemaju smisla\nMinistar inostranih poslova Kosova Bedžet Pacoli izjavio je da očekuje da vlasti Severne Makedonije vrlo brzo puste na slobodu bivšeg borca Oslobodilačke vojske Kosova Tomora Morinu, koji je uhapšen u sredu po srpskom nalogu za hapšenje, prenosi Epoka.\nPolitički nalozi za hapšenje boraca za slobodu iz OVK koji dolaze iz Srbije nemaju smisla, niti pravni osnov, oni postoje iz političkih razloga, ocenio je Pacoli.\nVerujemo, dodao je on, da će Morina biti oslobođen i vratiti se brzo svojoj porodici. Kosovo i Severna Makedonija su bliski prijatelji i partneri i rešiće ovo pitanje kao partneri, naglasio je Pacoli.\nbezdet pacoliosumnjicenipoternicaSeverna MakedonijaZločini OVK\n2 reagovanja na “Pacoli: Politički nalozi za hapšenje boraca OVK nemaju smisla”\n25. jula 2019. u 12.29\nOvaj ili je lud ili je jeo bunike.\n25. jula 2019. u 14.54\nI jedno i drugo sigurno


Ljajić o Agrokoru: Imamo osnova da budemo optimističniji | Министарство трговине, туризма и телекомуникација\nLjajić o Agrokoru: Imamo osnova da budemo optimističniji\nPotpredsednik Vlade Srbije i ministar trgovine, turizma i telekomunikacija Rasim Ljajić izjavio je danas da se proces restrukturiranja Agrokora odvija u dobrom smeru i izrazio nadu da će do kraja godine biti uspešno okončan.\nLjajić je nakon regionalnog ministarskog sastanka o pitanjima vezanim za funkcionisanje Agrokora, koji je održan na Bledu, ocenio da je pređen dobar deo puta i da „imamo osnova da budemo optimističniji nego što smo bili pre pet ili šest meseci“.\nMinistar je rekao da sve srpske kompanije iz sastava Agrokora koje zapošljavaju 11 hiljada ljudi i posluju sa oko dve hiljade dobavljača, posluju stabilno i izrazio nadu da će se to nastaviti i u narednom periodu.\nLjajić je istakao da je Srbija itekako zainteresovana da se ovaj proces što pre okonča, i to uspešno, dodajući da je današnji sastanak dobar model za rešavanje i drugih otvorenih pitanja između naših država.\n„Nadam se da će se to nastaviti i u narednom periodu i da ćemo na jesen, kada se ovaj proces i okonča imati ponovo sastanak u istom sastavu gde ćemo imati prvo prolazno vreme da vidimo dokle se stiglo u procesu restrukturiranja Agrokora“, izjavio je on.\nUpitan da prokomentariše kako gleda na interesovanje srpskih kompanija za kupovinu Agrokorovih firmi u Srbiji, ministar je rekao da posao vlade, niti države nije da se na bilo koji način meša u vlasničke odnose jedne privatne kompanije.\nGovoreći o namerama novih vlasnika koncerna, on je ocenio da ne veruje da će ruske banke, niti američki fondovi odlučiti da se bave dugoročno ovim poslom.\nPotpredsednica Vlade Hrvatske i ministar ekonomije Martina Dalić je izjavila da je tokom sastanka obavestila kolege iz regiona o dosadašnjem toku postupka vanredne uprave u Hrvatskoj i njegovim rezultatima, kao i o postignutom načelnom sporazumu.\n„Obavestila sam kolege da je postizanjem načelnog sporazuma među poveriocima učinjen veliki korak i otvoren put ka postizanju konačne nagodbe“, istakla je Dalić.\n“Stoga, u ovom trenutku očekujemo intenzivan rad vanredne uprave na pisanju pravnog teksta nagodbe i rešavanju svih ostalih detalja kako bismo do 10. jula imali izglasan i sam tekst nagodbe“, istakla je ona.\nMinistar ekonomije Slovenije Zdravko Počivalšek je rekao da je za Sloveniju najvažnije da se stvore uslovi za restrukturiranje Merkatora i da ne može spekulisati o namerama novih vlasnika, tj banaka osim da banke generalno nisu zainteresovane da budu vlasnici.


MEDIJI I VLASTI O OVOME ĆUTE DOK NAM RUŠE DRŽAVU: Evo ko je danas ušao na jug Srbije.. | Web-Tribune.com\nHome / U FOKUSU / MEDIJI I VLASTI O OVOME ĆUTE DOK NAM RUŠE DRŽAVU: Evo ko je danas ušao na jug Srbije..\nMEDIJI I VLASTI O OVOME ĆUTE DOK NAM RUŠE DRŽAVU: Evo ko je danas ušao na jug Srbije..\n27. novembra 2017.\tU FOKUSU Leave a comment\nAlbanski predsednik Ilir Meta doputovao je danas u privatnu posetu Medveđi, a na prelazu Mutivoda dočekali su ga predsednik Koordinacionog tela za jug Srbije Zoran Stanković i predsednik Opštine Medveđa Nebojša Arsić.\n„Želim da istaknem iz Medveđe da je budućnost naših naroda i čitavog regiona u Evropskoj uniji i to se može ostvariti jedino bliskom saradnjom“, rekao je Meta.\nStanković je Tanjugu rekao da će sa Metom danas imati odvojeni razgovor o nekoliko važnih tema, a da će glavna tema biti udžbenici o čijoj je upotrebi postignut dogovor između Nacionalnog saveta Albanaca u Srbiji i Ministarstva prosvete Srbije.\n„Predviđeno je da 35 udžbenika iz Albanije i osam udžbenika sa nacionalnim obeležjima, vrednostima i kulturom albanskog naroda budu na raspolaganju školama u kojima se uči albanski jezik“, rekao je Stanković.\nDruga tema razgovora sa albanskim predsednikom biće, kako je rekao, obeležja albanske nacionalne manjine u Srbiji.\n„Ta obeležja, zastava i grb, moraju da imaju odstupanja u odnosu na državne simbole Albanije i da Nacionalni savet predloži obeležja albanske nacionalne manjine o kojima će se onda razmatrati i dogovarati“, naveo je Stanković.\nPredsednik Koordinacinog tela za jug Srbije rekao je da će sa Metom razgovarati i o rešavanju ekonomskih problema i nezaposlenosti, kao i o saradnji u oblasti kulture i sporta.\nPredsednik opštine Medveđa Nebojša Arsić kazao je da je opština Medveđa odličan primer dobrih međunacionalnih odnosa.\n„Ovde se ljudi ne dele po nacionalnosti već po ljudskosti i dobrodošao je svako ko ima dobre namere“, rekao je Arsić prilikom dočeka albanskog predsednika.\nPrevious TAJNA KALEMEGDANA: U MRAČNOM BUNKERU 28 VOJNIKA 5 GODINA BILO BEZ IKAKVOG KONTAKTA SA SPOLJNIM SVETOM\nNext ALBANCI OTKRILI DATUM kada će se ujediniti Albanija i Kosovo!


Nije htela da objavi svoju fotografiju sa ćerkom iz jednog razloga - a onda je čula srceparajuću priču jedne žene i u sekundi promenila svoje mišljenje | Telegraf - Najnovije vesti\n6. decembar 2017 | 16:16\nNije htela da objavi svoju fotografiju sa ćerkom iz jednog razloga - a onda je čula srceparajuću priču jedne žene i u sekundi promenila svoje mišljenje\nPostoje neki trenuci u životu koje treba da zabeležite, možda vam se neće pružiti prilika da to ponovo uradite\nOva mama, blogerka nije do skoro htela da objavi ovu fotografiju iz srceparajućeg razloga.\nOlivija Vajt priznala je da se boji da postavi ovu svoju fotografiju na društvenim mrežama, gde je sa svojom mlađom ćerkom na odmoru, na nekoj plaži.\nOva blogerka, mama dvoje dece, je izjavila da joj gledanje u tu fotografiju stvara neprijatan osećaj.\nNije bilo baš najjasnije, zbog čega bi imala takav osećaj, pa je ona dodatno objasnila.\n- Nisam objavljivala ovu fotografiju, jer mi se nije dopadalo kako mi je stomak izgledao.\nKoliko god pokušavam da budem samouverena i pozitivna kada je moja pojava u pitanju, to nije tako lako.\nNa slici je njena kćerka Tedi, sada ima skoro 2 godine, Olivija kaže da njena sećanja na taj period nadmašuje sramota.\n- Samo treba da se podsećate svakodnevno da ste neverovatni, bez obzira na to šta neko drugi misli o vama, pa čak i vaš mozak kada pokušava da vas prevari, dodala je Olivija.\n-Ovo je prekrasan trenutak između moje ćerke i mene, i ništa ne može to da uništi, izjavila je ova mama. Olivija, koja je mama i četvorogodišnje Beli, bila je preplavljena pozitivnim odgovorima svojih pratilaca.\n-Jedan od komentara koje sam dobila bio je od mame iz SAD, koja je izgubila dva sina starosti 18 i 20 godina u automobilskoj nesreći tog meseca. Molila me je da ne obraćam pažnju na to kako izgledam na slikama kada sam sa svojom decom, jer ona upravo iz tog razloga nije imala nijednu sa svojom decom, ispričala je Olivija i dodala:\n-Moje srce se slomilo na milion delova zbog toga što sam pročitala. Oči su mi bile pune suza, toliko mi je bilo teško, kao da se na mene sručila tona kamenja, tako sam se osećala, objasnila je ova mama.\nPogledajte kako Srbima izgleda savršeno seksi žena, a kako Italijanima, Špancima i muškarcima iz još 12 drugih zemalja (FOTO)\nTagovi: Ćerka, društvene mreže, Fotografija, Mama, Stomak\nDragana 06.12.2017 18:13\nNajljepši i najvredniji trenuci su oni s djecom :) A uspomene ostaju zauvijek :)


Totenhem - RB Lajpcig, Fudbal - Predlog tip - 19/02 2020\nSreda, 19/02 - Fudbal, Međunarodni, Liga šampiona\n19/02Totenhem vs RB Lajpcig1X2tip: 1\nU sredu su na programu prvi mečevi osmine finala Lige šampiona, a za vas smo ovog puta pripremili duel između Totenhema i Lajpciga. Meč između ove dve ekipe je zakazan za 21 čas.\nNe igraju baš najbolje fudbaleri Totenhema ove sezone, ali kako sada stvari ona bi na kraju mogla da se završi i te kako uspešno. Naime, pošto je Mančester Siti izbačen iz Lige šampiona za naredne dve sezone, to znači da će i peto mesto ove godine voditi direktno u Ligu šampiona, a upravo na tom mestu se u ovom trenutku nalaze izabranici Žozea Murinja. U prošlom kolu je Totenhem golom u poslednjim trenucima meča došao do trijumfa nad Aston Vilom kada je bilo 2:3. Što se lige šampiona tiče, sigurno je da "pevci" imaju velike ambicije i u ovom takmičenju, a utisak je da su imali dosta sreće na žrebu pošto su dobili ekipu Lajpciga.\nFudbaleri Lajpciga igraju izuzetno dobro ove sezone, a svakako da je najbolji pokazatelj za to i trenutno drugo mesto na tabeli uz samo bod manjka u odnosu na prvoplasirani Bajern Minhen. Ne treba naravno zaboraviti ni da su fudbaleri Lajpciga većim delom šampionata bili na liderskoj poziciji, ali su u poslednje vreme odigrali nekoliko dosta loših mečeva koji su ih koštali pada na drugu poziciju. Ipak, u prošlom kolu je Lajpcig odigrao konačno jedan dobar susret u kom su pred svojim navijačima bez većih problema savladali ekipu Verdera iz Bremena, a taj meč je završen rezultatom 3:0, i sigurno je da zbog toga u veoma lepom raspoloženju putuju na gostovanje kod Totenhema.\nDeluje da je ipak kvalitet na strani Totenhema, ali ono što svakako ne treba zaboraviti kada su ovakvi mečevi u pitanju je činjenica da izabranici Žozea Murinja imaju dosta više iskustva u ovakvim mečevima, zbog čega vam predlažemo da odigrate 1 koji kladionica Meridianbet plaća sa fantastičnom kvotom 2.45.


EP za manje bacanje hrane i više reciklaže | EurActiv Srbija\nEP za manje bacanje hrane i više reciklaže\nObjavljeno : 15.03.2017.\t Tweet\nNakon što su 51 organizacija i 64.000 ljudi u Evropskoj uniji podržali kampanju za smanjenje bacanja hrane, evroposlanici su se izjasnili da se do 2030. prepolovi ta vrsta otpada. U sklopu izmena "paketa o otpadu", Evropski parlament je izglasao četiri direktive o upravljanju otpadom uglavnom fokusirane na otpad iz domaćinstava i malih preduzeća koji čini 8% ukupnog. Procenjuje se da se u EU baci 180 kilograma hrane po stanovniku godišnje, odnosno 89 miliona tona, mnogo više nego što je dovoljno da se nahrani 55 miliona siromašnih Evropljana.\nKako su saopštili iz grupe socijalista i demokrata u EP, evroposlanica Simona Bonafe, autorka četiri direktive o smanjenje otpada i recikliranju, dobila je podršku velike većine u Parlamentu.\n"To je jedna od najvećih evropskih ekoloških i humanitarnih kriza i biće sve gore ako kreatori politike ne izađu sa pravno obavezujućim okvirom da se to spreči", upozorio je Pjotr Barčak (Piotr Barczak), stručnjak za upravljanje otpadom u Evropskom birou za ekologiju (EEB), udruženju 140 ekoloških organizacija građana iz 27 članica EU.\nNakon glasanja u EP, do 2030. bi udeo recikliranog otpada trebalo da poraste na 70% sa 44% danas a kod hrane na 50% dok će odlaganje na deponije biti ograničeno na 5%.\nTekst usvojen 14. marta u EP uključuje cilj od 80% za recikliranje ambalažnog otpada, obavezno odvojeno prikupljanje glavnih vrsta otpada (uključujući bio-otpad, otpadno ulje i tekstil), povećanje upotrebe ekonomskih instrumenata (poput taksi za korišćenje deponija i spaljivanje i šeme povraćaja depozita), kao i veću jasnoću kada je reč o dekontaminaciji opasnih komponenti otpada.\nTi koraci će pomoći napretku na putu ka cirkularnoj ekonomiji u Evropi u kojoj će se bacati najmanja moguća količina otpada.\nOčekuje se da ministri EU zauzmu stav o strategiji cirkularne ekonomije narednih meseci. Tekst usvojen u Parlamentu predstavlja pregovaračku poziciju pred razgovore u Savetu.\nEvropski parlament takođe je pozvao Komisiju da razmotri mogućnost da ciljevi za smanjenje bacanja hrane postanu pravno obavezujući do 2020.\n"Obavezujući ciljevi su preko potrebni da bi se suočili sa neposrednim izazovima klimatskih promena, trošenja vode i zemljišta i siromaštva u hrani. Vidimo da dobrovoljne šeme daju slabe rezultate dok obavezujuće donose jednake ulove za sve i vode brzim i dramatičnim poboljšanjima", rekao je Martin Bouman (Bowman) iz organizacije "To je otpad" koja je predvodila u kampanji, preneo je EurActiv.com.\n"Glasanje u EP predstavlja ključni korak prema cirkularnoj ekonomiji. Želimo da se odmaknemo od modela 'uzmi, napravi, baci' i pređemo u ekonomiju u kojoj su proizvodi napravljeni da traju i da mogu da budu popravljeni, ponovo korišćeni, reciklirani i prerađeni", zaključila je Bonafe.\nStatistike pokazuju da je 2014. godine 44% komunalnog otpada u EU reciklirano ili kompostirano prema 31% deset godina ranije. Cilj je da do 2020. godine 50% otpada članica EU bude reciklirano ili kompostirano.\n: U Srbiji na deponiji završi 99% otpada, u Nemačkoj 1%\n: Kompanije aktivne u cirkularnoj ekonomiji\n: Ko ne pojede sve iz tanjira, plaća kaznu\n: Rim namerava da šalje smeće u Austriju\n: Nemačka protiv ciljeva EU za reciklažu


Održana javna debata: Interdisciplinarno obrazovanje protiv tradicionalnog sistema - Pirot Plus Online\n17. april 2019. 13:30 Društvo Pirot Plus Online\nMladi govornici iz Pirota, Niša i Jagodine danas su se sastali na jednom mestu i suočili svoje stavove o jednoj značajnoj temi - obrazovanju. Jedna ekipa branila je tezu da obrazovani program treba da bude organizovan prema pojavama, fenomenima, interdisciplinarnim konceptima, umesto klasičnog sistema po nastavnim predmetima. Druga je pak ekipa to pokušala da opovrgne.\nSve ovo organizovano je u okviru Evropske škole debate, koja je projekat koji organizuju Informacioni centar Evropske unije, EU info kutak Niš i debatna akademska mreža Otvorena komunikacija uz podršku Delegacije Evropske unije. Cilj ovog projekta je edukacija srednjoškolaca i studenata o Evrospkoj uniji, procesu evropskih integracija i veštini debatovanja. Tema ove debate bila je „Obrazovanje - Ovaj Dom veruje da obrazovni program treba da bude organizovan prema pojavama/fenomenima/interdisciplinarnim konceptima, umesto podeljen po predmetima“.\nMina Rajković, učenica Gimnazije "9. maj" iz Niša, jedan je od učesnica debate i član je tima koji zastupa "vladu" odnosto njen tim je za uvodjenje interdisciplinarnog obrazovanja. Tim "vlade" pore Mine sačinjavali su i Matija Stanković i Andjela Nedeljković.\nPredstavnik "opozicije" Matija Stanojević, učenik Tehničke škole Pirot, bio je takodje naš sagovornik. U njegovom timi su i Dušan Zdravković i Irina Cvetković.\nŽiri je ocenio da su debateri koji su se zalagali za Uvodjenje interdisciplinarnog obrazovanja, odnosno tim "vlade" bolje i jasnije argumentovali svoje stavove i oni će nastupiti na finalnom takmičenju u Beogradu. Prinicip debata je da učesnici ne iznose svoje stavove, već argumentuju unapred zadatu tezu i na osnovu toga debatuju.


Britanski ministar okrivio Rusiju za civilne žrtve u Siriji\nBeta 9. aprila 2017. 13:15\nBritanski ministar odbrane Majkl Felon izjavio je danas da je Rusija kriva za „svaku civilnu žrtvu“ u napadu hemijskim oružjem u Siriji, kao „glavna podrška“ sirijskom predsedniku Bašaru Asadu.\nFelon je to rekao dan pošto je britanski ministar spoljnih poslova Boris Džonson otkazao posetu Moskvi planiranu za ponedeljak, 10. april zbog najnovijeg razvoja situacije u Siriji.\nMinistar odbrane Velike Britanije rekao je da je prošlonedeljni napad hemijskim oružjem „varvarski, nemoralan i nezakonit“, dodajući da su američki raketni napadi na Siriju koji su usledili bili „ispravna odluka“, preneo je Bi-Bi-Si (BBC).\nKomentarišući Rusiju, Felon je rekao da se napad hemijskim oružjem dogodio „pred njihovim očima“ i da su vlasti te zemlje imale priliku da zaustave gradjanski rat u Siriji.\nFelon je dodao da je Siriji potrebna vlada u kojoj Asad neće učestvovati, ocenivši da postizanje toga neće biti lako, ali da nije nemoguće.\nŠef britanske diplomatije prethodno je otkazao posetu Rusiji, navodeći da se situacija drastično promenila posle napada hemijskim oružjem u pobunjeničkoj provinciji Idlib zbog kojeg su SAD izvršile raketne napade u Siriji.\nRusko Ministarstvo spoljnih poslova ocenilo je da je razlog otkazivanja posete Borisa Džonsona Moskvi besmislen i da je usledilo posle nedavnih odlaganja za koje je „britanska strana navela nekoliko različitih razloga“.\nBlinken pozvao Saida sa vrati Tunis na demokratski put\nVašington uvodi obavezno nošenje maski


Evropska nedelja prevencije raka grlića materice - YU eco radio i Televizija\nNaslovna / Društvo / Evropska nedelja prevencije raka grlića materice\nGoran januar 22, 2018\tDruštvo, Zdravstvo Napiši komentar 70 Pregledi\nRak grlića materice jedna je malignih bolesti koja se mogu sprečiti i uspešno izlečiti ukoliko se otkrije na vreme, poručuju lekari povodom Evropske nedelje prevencije raka grlića materice. Rak grlića materice uzrokuje visokoonkogeni humani papiloma virus koji je u potpunosti izlečiv ako se otkrije u ranoj fazi. Ginekolozi ističu da je neophodno jednom godišnje otići na pregled jer ovaj rak uglavnom pogađa žene u generativnom periodu kada je moguće rađanje.\nRak grlića materice može se otkriti redovnim ginekološkim pregledima. Zahvata žene u reproduktivnom dobu i žene u ranoj predmenopauzi. PAPA Nikolau test omogućava ginekologu da vidi da li postoje promene na ćelijama grlića materice i ukoliko postoje o kakvim promenama se radi.\nUkoliko se utvrdi da je prisutan rak grlića materice i u zavisnoti od toga u kojoj je fazi, žene se upućuju na lečenje. Lečenje podrazumeva određenu terapiju, operaciju i ili zračenje u zavisnosti od procene lekara specijalista koji učestvuju u lečenju. Faktori rizika za nastanak raka grlića materice su: rano stupanje, u seksualne odnose, promiskuitet i nezaštićeni seksualni odnosi, česte druge infekcije, polno prenosive bolesti, stanja smanjenog imuniteta i duvanski dim.\nPrema podacima Registra za rak Zavoda za javno zdravlje Centra za prevenciju i kontrolu bolesti u Severno-Bačkom okrugu je tokom 2016. godine 11 žena umrlo od raka grlića materice. Svake godine u Srbiji od raka grlića materice oboli 1100-1200 žena, a od tog broja 450-500 izgubi život.\nPrethodna Tokom prošle nedelje dogodilo se devet saobraćajnih nezgoda\nSledeća Đorđe Ivanović prešao u Partizan


Milojko Spajić | Novosti.rs\nGRABEŽ ZA MESTO U FOTELJI: Kadrovi moraju imati znanje, upravljačke sposobnosti, snagu za reforme\nUPRKOS negodovanju dela parlamentarne većine, opozicije, ali i ministara, Vlada je prošlog meseca donela odluku o formiranju nove državne kompanije "Montenegro vorks".\n07. 09. 2021. u 06:21\nREKORDNA NAPLATA PDV: Ministarstvo finansija i socijalnog staranja zadovoljno budžetskim prihodima\nPRETHODNOG meseca, prema podacima iz Ministarstva finansija i socijalnog staranja prihodi budžeta u odnosu na isti mesec prethodne godine veći su za 48,7 miliona evra.\nRAČUNE BEZ QR KODA NE MORATE DA PLATITE: Oporavak posle katastrofalne turističe sezone u Crnoj Gori\n13. 08. 2021. u 09:17\nKONKURS ZA MENADŽMENT "KONTROLORA": Ministarstvo finansija raspisalo oglas za izbor članova Odbora direktora nove kompanije\nNE jenjava polemika oko nove kompanije "Montenegro vorks" koja bi trebalo da uspostavi, kako je rečeno, kontrolu nad poslovanjem državnih preduzeća.\nSPAJIĆ NADZIRE KASE: Odlukom Vlade osniva se novo preduzeće koje će pratiti rad postojećih državnih firmi\nVLADA Crne Gore usvojila je odluku o osnivanju društva sa ograničenom odgovornošću "Montenegro vorks d.o.o.", koje će se baviti praćenjem i analizom finansijskog stanja u privrednim društvima u većinskom vlasništvu države.\nNAKON što je ministar ekonomskog razvoja Jakov Milatović izjavio da će posredstvom projekta “Montenegro works” Vlada Crne Gore uraditi klasifikaciju, kojom bi sva nestrateška preduzeća postala kandidati za privatizaciju, oglasio se jedan od lidera Demokratskog fronta Nebojša Medojević.\n06. 08. 2021. u 15:48\nMINISTAR finansija u Vladi Crne Gore Milojko Spajić saopštio je da je planirano da se popis održi ove godine, ističući da je za te potrebe izdvojeno 2,5 miliona evra Monstatu i 350.000 evra iz objedinjenih nabavki.\nSPAJIĆA PRIMIO PATRIJARH TEOFIL: Ministar finansija i socijalnog staranja u Izraelu (FOTO)\n11. 05. 2021. u 12:41\nNekadašnji generalni sekretar Saveta za regionalnu saradnju i bivši ministar spoljnih poslova državne zajednice Srbija i Crna Gora Goran Svilanović glavni savetnik je Vlade Zdravka Krivokapića za ekonomske reforme i evropske integracije.\nSRPSKI član i predsedavajući Predsedništva BiH Milorad Dodik razgovarao je danas u Banjaluci sa ministrom finansija i socijalnog staranja Crne Gore Milojkom Spajićem i ministrom ekonomskog razvoja i turizma Jakovom Milatovićem o potrebi jačanja regionalne saradnje u svim oblastima.\nBEZ NOVOG DUGA DO BANKROTA: Saslušanje ministra finansija pred skupštinskim odborom za ekonomiju\nTEŠKO je bilo pričati sa investitorima i objasniti im da je realizacija u turizmu bila samo 15 odsto, za razliku od Hrvatske i Albanije gde su prihodi bili na nivou od 55 procenata. U tim uslovima uspeli smo da pozajmimo preko obveznica 746 miliona evra.\n18. 03. 2021. u 06:34


Peticija za poboljšanje pedijatrijske zdravstvene zaštite | 058.ba\nSRNA - Jovana Borovčanin - 17. januara 2022.\t058.ba\nVIŠEGRAD – Grupa građana, roditelja djece do sedam godina, pokrenula je potpisivanje peticije za prijem još jednog pedijatra u višegradski Dom zdravlja, s ciljem, kako se navodi u peticiji, poboljšanja zdravstvene zaštite djece.\nJedan od inicijatora peticije Dejan Nikolić kaže da roditelji smatraju da jedan pedijatar u višegradskom Domu zdravlja nije dovoljan za svu djecu do sedam godina, te naglašava da žele da se o rješavanje problema uključe i lokalni dom zdravlja i resorno ministarstvo.\nPrema njegovim riječima, po završetku peticije, čije će potpisivanje trajati naredna tri dana, dopis će biti upućen načelniku opštine, predsjedniku SO i direktoru Doma zdravlja od kojih će se tražiti da na prvoj narednoj sjednici SO ova tačka bude uvrštena u dnevni red, da se vidi kako da se dođe do rješenja.\n„Ako ništa ne uspijemo sledeća institucija kojoj ćemo se obratiti biće Ministarstvo zdravlja. Očekujemo 300 i više potpisa jer prema našim saznanjima u našem gradu ima između 350 i 400 djece uzrasta do sedam godina“, napomenuo je Nikolić.\nPrema riječima direktora Doma zdravlja Višegrad Snežane Đurović, u ovoj ustanovi trenutno radi jedan pedijatar što je u skladu sa brojem stanovnika.\n„U našoj opštini je 480 djece uzrasta do šest godina i oni su registrovani kod pedijatra. Nakon šeste godine, kada se obave redovne vakcinacije i djeca krenu u školu vraćaju se timu porodične medicine i porodičnom doktoru. Svi specijalisti porodične medicine ili doktori koji su završili edukaciju iz te oblasti su u obavezi da pregledaju djecu i od nulte godine starosti jer smo mi u obavezi i ginekološke preglede da radimo i naravno pedijatriju“, naglasila je Đurovićeva.\nOna je rekla da trenutno pedijatar, zbog godina starosti i sopstvenog oboljenja, ne radi u kovid ambulanti tako da su doktori iz porodične medicine u obavezi da pregledaju pedijatrijsku djecu i rade to kroz kovid ambulantu jer je i preporuka Instituta.\n„Dijete nakon što ga pregledaju doktori koji rade u kovid ambulanti biva prebačeno preko izisa u svoj tim i svaki nalaz i mišljenje pogleda pedijatar i daje instrukcije o dodatnim analizama i terapiji. Dakle, prvi pregled se obavi kod doktora koji se tog dana nalazi u ari ambulanti koji prosleđuje nalaze pedijatru i dalju terapiju određuje pedijatar“, napomenula je Đurovićeva.\nOna je navela da se u kovid ambulanti pregledi starijih obavljaju u 8.00 i 12.00 časova, te u 20.00, dok je za djecu u 16.00 časova kada se vrše pregledi i dijeli terapija.


Zavod za izgradnju Beograda | Arhiva modernizma\nZavod za izgradnju Beograda\nZavod za izgradnju (i rekonstrukciju) Beograda je predstavljao centralnu gradsku instituciju koja se bavila izradom projekata i investicione dokumentacije, organizacionim i tehničkim poslovima oko izgradnje ključnih objekata gradske infrastrukture, kao i rekonstrukcijom stambenih četvrti u centralnim gradskim opštinama. Zavod za izgradnju grada Beograda postoji pod tim imenom od 1978. godine, de facto objedinjavanjem niza gradskih zavoda i direkcija koje su imale teritorijalne ili funkcionalne ingerencije u okviru grada.\nOdlukom Narodnog odbora Beograda od 18. i 21. novembra 1955. godine osnovana je Uprava za izgradnju Novog Beograda, sa zadatkom da preuzme izgradnju objekata na području Novog Beograda, koje joj svojom odlukom poveri Savezno izvršno veće ili Narodni odbor sreza Beograda. Rešenjem Narodnog odbora sreza Beograda od 20. januara 1956. godine osnovana je Direkcija za izgradnju Novog Beograda koja preuzima poslovanje Uprave za izgradnju Novog Beograda. Posle nekoliko izmena i dopuna rešenja o osnivanju, Skupština grada Beograda donela je 24. decembra 1964. godine prečišćen tekst rešenja o osnivanju Direkcije za izgradnju Novog Beograda, kao ustanove za izgradnju Novog Beograda i uređivanja gradskog zemljišta za teritoriju opština Novi Beograd i Zemun. Promenom Statuta Direkcije od 21. januara 1971. godine ova direkcija je samostalna i samoupravna RO koja obavlja poslove od posebnog društvenog interesa. Skupština grada Beograda na sednici od 24. decembra 1964. godine donela rešenje o osnivanju Direkcije za uređivanje gradskog zemljišta. Direkcija ima svojstvo pravnog lica i obavlja poslove uređivanja zemljišta i vrši investitorske poslove koje joj poverava Skupština grada, skupštine opštine i drugi organi, kao i razne organizacije za teritoriju opština: Voždovac, Vračar, Zvezdara, Krnjača, Palilula, Savski venac, Stari grad i Čukarica. Odlukom Saveta ove direkcije od 25. decembra 1965. godine dotadašnji naziv menja se i glasi: “Direkcija za izgradnju i rekonstrukciju grada”. Savet za komunalne poslove Skupštine grada Beograda doneo je odluku od 31. marta 1966. godine o spajanju: Direkcije za izgradnju i uređenje gradskih trgova osnovane 16. oktobra 1959. godine Direkcije za izgradnju javnih objekata osnovane 20. januara 1956. godine, Direkcije za izgradnju i rekonstrukciju grada u Direkciju za izgradnju i rekonstrukciju grada. Rešenjem Skupštine grada od 30. juna 1971. godine spajaju se: Direkcija za izgradnju i rekonstrukciju grada i Direkcija za izgradnju Novog Beograda u novu ustanovu pod nazivom: Direkcija za izgradnju i rekonstrukciju Beograda. Direkcija obavlja poslove uređivanja i davanja na korišćenje građevinskog zemljišta kao i poslove neposrednog investitora u izgradnji objekata kada joj to povere društveno političke zajednice, radne organizacije i druga društveno pravna lica. Skupština grada Beograda na sednici od 23. marta 1978. godine donela je rešenje o osnivanju Zavoda za izgradnju grada Beograda kao organizacije koja obavlja komunalnu delatnost od posebnog društvenog interesa. Zavod preuzima sve radnike iz stručne službe Beogradske zajednice stanovanja – Sektor za stambenu izgradnju i radnike Direkcije za izgradnju i rekonstrukciju grada Beograda.\nU okviru Zavoda za izgradnju izrađeni su projekti uređenja Savskog keja, Mostar petlje, Kliničkog centra Medicinskog fakulteta UB (danas Srbije), Kongresnog centra Sava sa hotelom Interkontinental, podzemnih prolaza na Terazijama i u Nušićevoj, projekta rekonstrukcije Knez Mihailove ulice, studije za beogradski metro, stambeni blokovi na Vračaru i Dorćolu, kao i brojni projekti za inostranstvo.


Novi simfonijski orkestar svoj inauguralni koncert održaće u subotu, 31. januara ove godine u velikoj sali Kolarčeve zadužbine u 20 časova, sa simboličnom cenom ulaznica od samo 300 dinara. Orkestrom će dirigovati Maestro Predrag Gosta koji je ujedno i umetnički direktor Nove beogradske opere, a na koncertu ćemo imati priliku da čujemo kompozicije poznatih autora ruskog i evropskog romantizma kao što su čŒajkovski, Glinka, Sibelius, Grig, Bartok… Na programu će se naći i dela grčko-američkog kompozitora Andreasa Makrisa, koja će se ovom prilikom premijerno čuti u našoj zemlji.\nZa kulturu svake zemlju formiranje novih muzičkih ansambala predstavlja neizmerno blago. Ovaj novo-formirani orkestar u svom repertoaru imaće i opersku i simfonijsku muziku, a koncerte će predstavljati u proseku jednom mesečno. Povodom formiranja novog orkestra Maestro Gosta je rekao: “U muzičkoj karijeri svakog dirigenta dirigovanje novim orkestrom predstavlja posebnu draž. Presrećan sam zbog formiranja ovog orkestra i sve moje snage su uprte u pravcu i želji da ovaj novi simfonijski orkestar postane uticajna i respektabilna muzička institucija u ovom delu Evrope i šire.”\nNovi simfonijski orkestar predstaviće svoj prvi koncert na Kolarcu – našoj najpoznatijoj i najreprezentativnijoj koncertnoj dvorani. “Stratešku saradnju sa Kolarcom, koju smo počeli pre samo par meseci, ovim koncertom potvrđujemo i nastavljamo” – rekao je Gosta. “Neizmerno smo zahvalni Kolarcu a naročito muzičkoj produkciji s kojom sarađujemo izuzetno dobro, i koja je u nama prepoznala potencijal”. Ovaj potencijal potvrđuje i podrška nekoliko drugih institucija, uključujući Beogradsku filharmoniju koja je za ovaj koncert pozajmila svoje udaračke instrumente novom simfonijskom orkestru, kao i američkoj fondaciji “Makris” koja je finansijski pomogla ovaj događaj.\nÅ½elja Maestra Goste je da od novog orkestra napravi jedan on najreprezentativnijih ansambala koji će negovati dela poznatih autora ali i uvek tragati i publici predstavljati nove ili manje poznate autore i kompozicije.\nSnažnim i emotivnim kompozicijama Novi simfonijski orkestar povešće nas na muzičko putovanje od kog zastaje dah: od gracioznih “Fanfara Aleksandar” Andreasa Makrisa, preko nežne uvertire “Romea i Julija” Petra Iliča čŒajkovskog, Sibelijusove “Finlandije”, Grigovog “Per Ginta”, do omiljenih mađarskih i rumunskih plesova Johanesa Bramsa i Bele Bartoka.\nPromotivnom cenom ulaznica od samo 300 dinara Nova beogradska opera priključuje se trendu koji su nedavno otpočele slične institucije kao što je JDP, koji svojom niskom cenom ulaznica omogućavaju većem broju publike da uživa u kulturnim događanjima u Beogradu. Ulaznice za koncert mogu da se kupe na blagajni Kolarca, Studentski trg 5.


Završena rekonstrukcija levog koloseka pruge Zemun-Batajnica\n25. novembra 2020. - 13:58\nRekonstrukcija levog koloseka pruge Zemun – Batajnica, u okviru projekta izgradnje pruge za velike brzine na deonici Beograd Centar – Stara Pazova, završena i uspostavljen je redovan železnički saobraćaj.\nRekonstruisani levi kolosek pruge Zemun – Batajnica dug je 10,6 kilometara.\nTo su saopštili ministar građevinarstva, saobraćaja i infrastrukture Tomislav Momirović i ambasadorka Kine Čen Bo nakon sastanka u Vladi Srbiji.\nRekonstruisnim levim kolosekom na deonici Zemun – Batajnica uspostavljen je redovan železnički saobraćaj, a vozovi će zbog radova na desnom koloseku ove pruge saobraćati brzinom do 50 km na sat.\nU okviru radova na rekonstrukciji deonice pruge Zemun – Batajnica, u železničkoj stanici Zemun rekonstruisana su i tri stanična koloseka i izgrađena dva perona u dužini od po 400 metara. Radove na toj deonici brze pruge izvode kineske kompanije „China Railway International“ i „China Communications Construction Company\nMinistar Momirović razgovarao je sa ambasadorkom Kine o realizaciji projekta brze pruge u Srbiji, kao i nabavci vozova koji će moći da idu 200 km na sat i najavio da bi te vozove trebalo da imamo već do kraja sledeće godine.\n„Pričali smo o nabavci vozova koji će ići 200 km na sat na našim prugama, prvoj fazi izgradnje brze pruge od Beograda do Budimpešte, a onda i dalje od Beograda do Niša na železničkom Koridoru 10“ – rekao je Momorović nakon sastanka u Vladi Srbije.\nPrethodni tekstRadovi u naselju Šangaj\nSledeći tekstOnline nastava od ponedeljka za deo učenika


Hoon: Odlučni smo oko Iraka - Index.hr\nHoon: Odlučni smo oko Iraka\nMEĐUNARODNA zajednica mora Iraku pokazati odlučnost u provedbi UN-ovih rezolucija o oružju za masovno uništenje, izjavio je u srijedu u Turskoj britanski ministar obrane Geoff Hoon.\n´Moramo Saddamu Husseinu dati do znanja da mislimo ozbiljno i da nećemo olako prijeći preko rezolucija´, izjavio je Hoon nakon razgovora s turskim kolegom Vecdiem Gonulom.\nHoon je u posjetu Turskoj, članici NATO-a od koje Washington i London očekuju dopuštenje za uporabu zračnih baza i ostalu logističku potporu u mogućem ratu protiv Iraka.\nAnkara međutim želi izbjeći rat, bojeći se ekonomskih posljedica. Dosad se uspješno oduprla tim pritiscima, najavivši da će sačekati 27. siječnja kada bi UN-ovi inspektori trebali podnijeti izvješće o svojim nalazima.\nUpitan hoće li britanska vojska koristiti turske vojne baze u slučaju rata, Hoon je naglasio da Ankara već pomaže američkim i britanskim zrakoplovima u nadzoru zone zabrane letenja nad sjevernim Irakom, koja je uspostavljena nakon Zaljevskoga rata 1991. godine, kada je koalicija predvođena SAD-om protjerala iračke snage iz Kuvajta.


Najmanje 18 osoba poginulo a 25 povređeno na severu Iraka\nNajmanje 18 osoba je poginulo, a 25 povređeno u eksploziji automobila bombe u gradu Tal Afar, na severu Iraka, saopštila je iračka policija, navodeći da se napad dogodio na prepunoj pijaci.\nPolicija je saopštila i da je u Mosulu ubijen istaknuti sunitski političar Mahmud Junis Fati, član iračke islamske stranke u provinciji Nineve. U odvojenim bombaškim napadima u i oko Mosula poginula su 3 policajca, dok ih je 11 povređeno.\nU međuvremenu, američka vojska saopštila je da je tokom operacija ,čiji je cilj slabljenje Al Kaide u centralnom i severnom delu Iraka, uhapsila 22 osumnjičenih. Jedan od uhapšenih je navodni vođa ćelije te terorističke organizacije u Bagdadu koji je pomagao da se u Irak prebace strani teroristi.\nIrački zvaničnici su saopštili da su Bagdad i Vašington blizu postizanja dogovora o povlačenju američkih borbenih trupa iz Iraka do oktobra 2010. godine. Oni su naveli da se predloženim vremenskim okvirom prvobitno predviđa povlačenje američkih vojnika iz iračkih gradova i njihov ostanak u bazama do sredine naredne godine.\nRaspored bi mogao da bude izmenjen u zavisnosti od bezbednosnih uslova. Američki zvaničnici međutim ističu da još nisu pristali na bilo kakve rokove za povlačenje, ističući da ima napretka u pregovorima, ali da i dalje postoje razmimoilaženja u vezi sa pojedinim pitanjima.\nPortparol šiitskog radikalnog vođe Moktade al Sadra kazao je da će uticajni sveštenik pozvati svoje milicije da se razoružaju, ukoliko Sjedinjene Države počnu da povlače svoje vojnike u skladu sa postavljenim vremenskim okvirom.


Kvalitet životne sredine i zdravlje kao prioriteti: Poglavlje 27 - ne najskuplje, već neophodno | Ekologija\nKvalitet životne sredine i zdravlje kao prioriteti: Poglavlje 27 - ne najskuplje, već neophodno 0 Podeli PODELI TWEET POŠALJI E-MAIL\nKvalitet životne sredine i zdravlje kao prioriteti: Poglavlje 27 - ne najskuplje, već neophodno\nNajobimnije, najzahtevnije, najkomplikovanije, najteže i najskuplje — ovo su pridevi kojima počinje gotovo svaki tekst na temu poglavlja 27, bilo da je u pitanju vest ili stručan članak. Poglavlje koje se bavi zaštitom životne sredine ...\nIzvor: Foto: Shutterstock, Stara planina\nOgroman broj propisa evropskog zakonodavstva u ovoj oblasti u kombinaciji sa dugogodišnjom nebrigom za okolinu u Srbiji glavni su razlozi što će dostizanje evropskih standarda zaštite životne sredine biti izazovan i dugotrajan posao, a proces pregovaranja težak.\nNajbolji podatak kojim bi se mogao ilustrovati obim posla koji je pred nama verovatno je procena iz Nacionalne strategije Republike Srbije za aproksimaciju u oblasti zaštite životne sredine (2011) da će ukupni troškovi za ispunjavanje svih pravnih tekovina EU u ovoj oblasti do 2030. godine iznositi čak 10,6 milijardi evra. Imajući ovo u vidu jasno je da će od toka pregovora u ovom poglavlju, uz naravno rešavanje problema odnosa sa Kosovom, u velikoj meri zavisiti brzina pristupanja Srbije Evropskoj uniji.\nPoslednjih godina smo u medijima više puta mogli da čitamo procene kada bi poglavlje 27 u pregovorima sa Evropskom unijom konačno moglo biti otvoreno. Krajem 2016. godine Stana Božović, tadašnja državna sekretarka u Minsitarstvu poljoprivrede i životne sredine, navodila je sredinu 2017. godine kao vreme kada bi Srbija mogla da ima spreman nacrt pregovaračke pozicije. U decembru 2017. godine ministar novoformiranog Ministarstva zaštite životne sredine Goran Trivan izjavio je da bi poglavlje 27 moglo biti otvoreno u 2018. ali da brzina u ovom slučaju nije važna, već da je važnije da se Srbija na pravi način pripremi za proces usklađivanja propisa. Poslednja informacija dostupna javnosti jeste da je nacrt pregovaračke pozicije završen u junu i poslat na neformalne konsultacije u Brisel, a da se konačna verzija dokumenta može očekivati za godinu dana.\nSadržaj nacrta pregovaračke pozicije nažalost nije dostupan javnosti zato što su članovi radnih grupa morali da potpisuju izjave o čuvanju tajnosti podataka. Tako da smo došli u situaciju da, iako su predstavnici organizacija civilnog društva pozvani da učestvuju u procesu izrade specifičnih planova implementacije direktiva iz oblasti zaštite životne sredine i klimatskih promena, ne postoji mogućnost za vođenje javne debate o rokovima za usklađivanje propisa koji će se naći u pregovaračkoj poziciji.\nIpak, daleko važnije od toga kada će poglavlje 27 u pregovorima zvanično biti otvoreno jeste da država i građani konačno pokažu da su im kvalitet životne sredine i zdravlje prioriteti. Porazni su podaci da je u Srbiji svega 10% stanovništva obuhvaćeno nekim stepenom prečišćavanja otpadnih voda, dok je u EU taj procenat iznad 80%. Da je u našoj zemlji registrovano čak 2170 divljih smetlišta, uz važnu napomenu da je stvaran broj zapravo dosta veći, pošto čak 48 lokalnih samouprava nije ispunilo svoju obavezu i dostavilo podatke Agenciji za zaštitu životne sredine. Da još uvek nije usvojena nova Strategija zaštite vazduha, iako je prethodna istekla 2015, kao i da zapravo nemamo validne podatke o kvalitetu vazduha koji dišemo jer merne stanice ne funkcionišu kako treba i na svega 22% mernih stanica je zabeležena raspoloživost validnih satnih vrednosti veća od 90%.\nZajednički činilac svih navedenih problema je nedostatak sredstava koji postoji zbog neadekvatnog finansiranja zaštite životne sredine u našoj zemlji. Srbija izdvaja tek oko 0,5% bdp-a na životnu sredinu dok je taj prosek u zemljama Evropske unije 2%. Pored toga što se ne izdvaja dovoljno novca, problem predstavlja i činjenica da se sredstva prikupljena na ime životne sredine često troše nenamenski na stvari poput izgradnje sportskih objekata ili asfaltiranje ulica. Glavni instrument za finansiranje životne sredine u Srbiji — zeleni fond, još uvek nije potpuno operativan zato što čak dve godine posle usvajanja odluke o njegovom osnivanju još uvek nisu donešeni svi neophodni podzakonski akti.\nProblem finansiranja zaštite životne sredine izdvojen je kao ključni u poslednjem izveštaju iz senke Koalicije 27 naslovljenom „Izveštaj o (ne)napretku“, a slične preporuke dao je i Fiskalni savet koji naglašava da bi investicije u životnu sredinu trebalo da budu prioritet u budućem periodu.\nIako zvanično ne postoje merila, tj. preduslovi koje Srbija treba da ispuni kako bi otvorila poglavlje 27, sve češće se može čuti da će jedan od glavnih zahteva Evropske komisije u vremenu koje sledi upravo biti postizanje potpune operativnosti Zelenog fonda. A nama ostaje da radimo na tome da kada za godinu ili dve dana poglavlje 27 konačno bude otvoreno, obaveze koje budu iz njega proisticale ne budu više percipirane samo kao komplikovane i skupe, već kao apsolutno neophodne za unapređenje zdravlja i kvaliteta života u našoj zemlji.\nEkologija poglavlje 27 Evropska unija Odabrano


Sastanak američkih i pakistanskih generala\nPrvi sastanak visokih američkih i pakistanskih funkcionera od novembarskog napada NATO-a\nNačelnik Generalštaba pakistanske armije, general Ašfak Pervez Kajani, danas se sastao se visokim američkim komandantima - prvi put posle novembarskog napada NATO-a na graničnu postaju u kojem su greškom poginula 24 pakistanska vojnika, što je izazvalo dodatno pogoršanje odnosa dve zemlje.\nPakistanski general se sastao sa zapovednikom američke Centralne komande, generalom Džejmsom Matisom i komandantom NATO-a u Avganistanu, generalom Džonom Alenom, u sedištu pakistanske armije u Ravalpindiju nadomak Islamabada. Pakistanska vojska je saopštila da komandanti razmatraju tok istrage prekograničnog napada 26. novembra i poboljšanje saradnje na pograničnom području.\nSmrtonosni napad je sveo odnose Sjedinjenih Država i Pakistana na veoma nizak nivo i naveo Pakistan da zatvori kopnene linije snabdevanja snaga NATO-a u Avganistanu. Pakistanska armija je u januaru odbacila nalaze američke vojne istrage, kojom se za napad okrivljuju obe strane. Armija je saopštila da ne prihvata američki zaključak da su snage SAD delovale u samoodbrani odgovarajućom silom, pošto su pakistanski vojnici otvorili na njih vatru.\nPakistanska vojska je saopštila da je napad bio nameran. Pakistanski parlament sada raspravlja o novim pravilima saradnje sa Sjedinjenim Državama. Parlamentarni odbor koji razmatra veze sa Sjedinjenim Državama, traži američko izvinjenje za pogibiju 24 pakistanska vojnika i prekid američkih napada bespilotnim letelicama.\nPredsednik Barak Obama je juče izjavio da u pakistanskom preispitivanju veza sa Sjedinjenim Državama, ne bi trebalo da se poštuje samo pakistanski suverenitet, nego i bezbednosne potrebe Sjedinjenih Država. Obama je priznao da su odnosi dve zemlje proteklih meseci zategnuti. Američki predsednik je to rekao na zajedničkoj konferenciji za novinare sa pakistanskim premijerom Jusufom Razom Gilanijem, posle sastanka na marginama međunarodnog samita o nuklearnoj bezbednosti u Seulu.


Žalba žene iz Bosne i Hercegovine koju je u ratu 1993. godine silovao vojnik bosanskih Srba mogla bi da služi kao presedan, omogućavajući žrtvama seksualnog nasilja da traže kompenzaciju širom svijeta na osnovu međunarodnih zakona o mučenju.\n"U novembru 2017. godine preživjela ratnog seksualnog nasilja iz BiH, zastupana od strane nevladine organizacije TRIAL International, UN Komitetu protiv torture podnijela je predstavku protiv Bosne i Hercegovine. Predstavka se odnosila na neuspjeh bh. vlasti da ispune Konvencijom protiv mučenja preuzete obaveze i žrtvi ratnog seksualnog nasilja omoguće efektivno i provodivo pravo na adekvatnu i pravednu naknadu, kao i što potpuniju rehabilitaciju", navodi se u saopštenju organizacije TRIAL.\nOdluka Komiteta je donesena početkom avgusta, ali još uvijek nije zvanično objavljena.\nŽena, čiji je identitet zaštićen tokom procesa, silovana je u blizini Sarajeva.\nNjenom silovatelju je, odlukom u krivičnom postupku Suda BiH naređeno da plati 30.000 KM (15.000 eura) kompenzacije, no to se nije desilo jer on nije imao novčanih sredstava.\nBiH: Bez troškova za suđenje za žrtve silovanja


Švajcarska čokolada u Novom Sadu, “Bari Kalebo” investira 50 miliona evra – Naši u svetu\nObjavljeno 14/10/19 u 15:30\nNOVI SAD – Nepisano je pravilo da za dobru čokoladu uvek ima kupaca. Samim tim, i za konditorsku industriju Srbije ima prostora za dalji razvoj.\nPo podacima Privredne komore Srbije (PKS), kod nas oko 140 preduzeća proizvodi slatkiše. Konditorska industrija Srbije u prošloj godini beleži rast izvoza od 20,5 odsto, a uvoza od 22. Između 120.000 i 150.000 tona slatkiša godišnje se proizvede u Srbiji, a konditorska industrija zapošljava oko 6.500 radnika.\nU Privrednoj komori Srbije objašnjavaju da je konditorska industrija u Srbiji godinama bila izložena visokim cenama sirovina kao što su šećer, mleko u prahu i maslac, što ju je činilo nekonkurentnom, kako na domaćem tržištu, tako i na inostranom. Sada su Grupacija proizvođača konditorskih proizvoda u PKS-u i Ministarstvo poljoprivrede postigli da se ukinu prelevmani na mleko u prahu i maslac, a ukinute su i carinske stope na kakao u zrnu i snižene carinske stope na palminu mast.\nSvakako da je dolazak poznate švajcarske fabrike čokolade u Novi Sad još jedan od dokaza da je Srbija dobro mesto za ulaganje.Takođe, to je šansa i za veći rast izvoza konditorske industrije, za koju mnogi ekonomisti tvrde da ima najveće šanse da preživi na surovom tržištu neoliberalnog kapitalizma i da bude jak rival drugim poznatim proizvođačima slatkiša.\nOvih dana potpisan je ugovor između Vlade Srbije i kompanije “Bari Kalebo”, po kojem će se u Novom Sadu proizvoditi švajcarska čokolada jednog od najvećih svetskih premijum-brendova.\nInvesticija je vredna 50 miliona evra, a planirano je zapošljavanje 100 ljudi. Ta švajcarska kompanija ima više od 175 godina tradicije u proizvodnji čokolade i ubraja se u vodeće svetske proizvođače čokolade i kakao-proizvoda visokog kvaliteta. Ima oko 60 proizvodnih pogona širom sveta i zapošljava više od 11.500 radnika, a snabdeva celokupan prehrambeni sektor, od industrijskih prehrambenih proizvođača do zanatskih i profesionalnih firmi, kao što su poslastičarnice, pekare, hoteli, restorani i ugostiteljski objekti.\nŠvajcarska kompanija je još u aprilu ove godine najavila otvaranje fabrike čokolade u Novom Sadu i uspostavila kontakt s Tehnološkim fakultetom u Novom Sadu da bi se razmotrile mogućnosti uspostavljanja saradnje u oblasti konditorskih proizvoda. Kako je tim povodom za “Dnevnik” objasnila, dekanka Tehnološkog fakulteta u Novom Sadu Biljana Pajin, saradnja Fakulteta s tom kompanijom je tipičan i jedan od brojnih primera saradnje njihovih istraživača s privredom.\nČokolada iz voća i čaja\n“Konkretno, ova istraživanja realizovana su kroz program “Saradnje nauke i privrede”, koji sprovodi Fond za inovacionu delatnost, a finansiraju Evropska unija i Republika Srbija” ukazala je dekanka Tehnološkog fakulteta, dodajući da su, osim nje, članovi istraživačkog tima s Tehnološkog fakulteta i profesori dr Aleksandar Fišteš, dr Vesna Tumas i Ivana Lončarević.\n“U saradnji s tom kompanijom razvili smo na tržištu potpuno nov, inovativni proizvod”, belu čokoladu obogaćenu polifenolima iz voća i zelenog čaja. Sam naziv projekta i programa finansiranja dosta govori i potpuno se uklapa u pravce razvoja naučnih istraživanja kod nas i u svetu. I u našoj zemlji nauka i privreda se sve više okreću međusobnom povezivanju i saradnji, koja će za rezultat imati nov i inovativan proizvod na tržištu.\nBiljana Pajin je dodala da su vrata Tehnološkog fakulteta širom otvorena za saradnju s privredom kojoj treba stručni kadar za bolje pozicioniranje na tržištu.\nBari KaleboČokoladaNovi SadŠvajcarskaVoćeZeleni čaj


Propali pregovori o budžetu EU za 2013. godinu\nPregovori izmedju članica Evropskog parlamenta o budžzetu Evropske unije za 2013. godinu su propali, izjavio je danas u Briselu šef delegacije Evropskog parlamenta, francuski poslanik Alen Lamasur (Alain Lamašoure).\nSavet ministara "nije bio u mogućnosti da pregovara, tako da su pregovori suspendovani", rekao je Lamasur.\n"Evropska komisija sada treba da predstavi novi predlog kako bi pregovori bili nastavljeni", dodao je francuski poslanik.\nPregovori sa evropskim ministrima zaduženim za budžet su propali još pre samog početka, jer se traži davanje doprinosa kako bi se popunila rupa od 8,9 milijardi dolara, što je izazvalo polemike izmedju zemalja članica.\nDa bi izbegli davanje novca u gotovini, osam zemalja - Nemačka, Francuska, Velika Britanija, švedska, Holandija, Finska, Danska i Austrija - su zatražile da se iskoriste neupotrebljeni krediti u iznosu od 15 milijardi evra. Komisija je medjutim navela da je taj\nnovac već potrošen.


Predsednica Osmani dočekala je na sastanku generalnog revizora gđu Vloru Spancu - Novosti i Događanja - Predsednica Republike Kosovo - DR VJOSA OSMANI - SADRIU\nPredsednica Osmani dočekala je na sastanku generalnog revizora gđu Vloru Spancu\nPredsednica Republike Kosovo gđa Vjosa Osmani Sadriu dočekala je danas na sastanku generalnog revizora Republike Kosovo gđu Vjosu Spancu. Predsednica Osmani čestitala je dužnost gđi Spanci, želeći joj uspeha u radu.\nPredsednica je istakla bitnu ulogu Nacionalne kancelarije za reviziju i ohrabrila je generalnog revizora da radi u funkciji povećanja transparentnosti i javne odgovornosti. Predsednica je takođe istakla potrebu ispunjenja ustavnog mandata NKR-a, obezbeđujući da se javnim novcem upravlja pravilno.\nS druge strane generalni revizor je obavestila predsednicu u vezi sa radom aktivnostima i izazovima NKR-a. Gđa Spanca je takođe dala informacije u vezi sa saradnjom NKR-a sa međunarodnim institucijama i organizacijama, a istakla je i bitnost poštovanja domaćeg zakonodavstva i međunarodnih praksi u procesu revizije.


Modul : Klasifikacija živih bića [Cycle]\nModul omogućava uspešnije savladavanje gradiva iz oblasti klasifikovanja živih organizama, koja je učenicima obično teška, dosadna i komplikovana, uz mnogo učenja napamet. Učenici, uz pomoć nastavnika, kroz nekoliko kontinuiranih faza u okviru posebnih sekvenci (časova) usvajaju osnovne principe naučnog klasifikovanja živih bića, bez učenja suvopranih israza napamet koji su učenicima teški za memorisanje.\nSvi živi organizmi se svrstavaju u grupe, grupisanje organizama se vrši na osnovu određenih anatomskih odlika, naučna kasifikacija živih bića se zasniva na srodničkim vezama.\n6 sekvenci (6 časova)\nSekvenca 1: Posmatranje i opisivanje živih bića\nSekvenca 2: Izdvajanje, razdvajanje, razvrstavanje\nSekvenca 3: Uređivanje\nSekvenca 4: Klasifikacija životinja\nSekvenca 5: Analiziranje rezultata\nSekvenca 6: Pisanje rečnika\n1 Posmatranje i opisivanje živih bića Jedan čas\n2 Izdvajanje, razdvajanje, razvrstavanje Jedan čas\nRazdvajanje je binarni princip koji koristimo isključivo za poređenje organizama, bez utvrđivanja njihovih međusobnih veza i zavisnosti.\n3 Uređivanje Jedan čas\nUređivanje je kontinuirani princip, gde se živa bića ređaju ili porede prema uzlaznom ili silaznom gradijentu. Učenici treba da sami predlože na osnovu čega sve mogu urediti životinje tako da čine kontinuirani niz.\n4 Klasifikacija životinja Jedan čas\nKlasiranje je naučni princip pri kome se organizmi rasporedjuju u određene grupe isključivo na osnovu njihovih anatomskih odlika. Ovo je poslednji i ujedno najzahtevniji zadatak Modula, gde se od učenika zahteva da na osnovu znanja i iskustva stečenog na prethodnim časovima formiraju grupe životinja na osnovu njihove anatomije i zajedničkih osobina.\n5 Analiziranje rezultata Jedan ili dva časa Od učenika se traži da odgovore na pitanje šta su radili na prethodnim časovima u okviru modula Klasifikacija živih bića, odnosno uz pomoć nastavnika učenici pristupaju analizi rezultata.\n6 Formiranje rečnika pojmova Jedan čas\nNakon analize svih rezultata, učenici sastavljaju Rečnik pojmova, tako što jezički iskazuju pojedine anatomske osobine životinja, a zatim definišu grupu za koju su ove osobine karakteristične.\nSlike različitih životinja većeg formata (sa postera, iz kalendara, enciklopedija i sl.)\nPapir u roza, plavoj i beloj boji sa fotokopiranim crtežima životinja (PDF)\nPapir formata A3\nFlomasteri u više boja\nSveska, blok ili papir na kome će učenici formirati Rečnik pojmova (PDF)\nTabla, kreda u boji\nOvde je prikazan jedan od mogućih scenarija za izvođenje nastave iz oblasti klasifikacije živih bića, novog modula iz oblasti biologije u okviru programa Ruka u testu u Srbiji. Modul se sastoji od 5 sekvenci koje se izvode redosledom koji je dat u opisu. Nastavnici mogu sami odrediti broj časova i tempo kojim će realizovati ovaj modul, zavisno od raspoloživog vremena, prethodnog nivoa znanja i uzrasta učenika.\nProširenu verziju modula možete pronaći u prilogu Pedagoški predlozi u vezi sa temom „Klasifikacija živih bića“ (Zrnca nauka 4, Zavod za udžbenike i nastavna sredstva Beograd). Verzija ovog pedagoškog predloga dostupna je i na francuskom vebsajtu La main à la pâte (http://www.lamap.fr/?Page_Id=4&DomainScienceType_Id=8&ThemeType_Id=6).\nModul na srpskom jeziku prilagodile su i priredile dr Dragana Miličić, docent i mr Tamara Karan Žnidaršič, asistent, zaposlene na Biološkom fakultetu Univerziteta u Beogradu.


Crnadak ostavio minus u MVP-u od najmanje milion, upitno isplaćivanje plata! - Direkt Portal\nCrnadak ostavio minus u MVP-u od najmanje milion, upitno isplaćivanje plata!\n01.04.2020 12:52 igor crnadak, ministarstvo vanjskih poslova, plate 0\nBiće veoma upitno izvršenje budžeta na rashodima za plate i naknade. Procjene izvršenja budžeta u prvom kvartalu tekuće godine govore da, uprkos smanjenja rashoda na operativni minimum, vjerovatno će nedostajati sredstava za realizaciju budžeta, potvrdili iz MVP-a BiH.\nPišu: Almedin Šišić, Gordana Katana/InfoRadar\nNeizvjesno je kako će i na koji način u ovoj godini biti isplaćivane plate i naknade za 509 uposlenika Ministarstva vanjskih poslova (MVP) BiH, jer je zbog primanja novih ljudi, odnosno upućivanja konzularnih radnika u diplomatsko-konzularna predstavništva tokom 2018. i 2019. godine, napravljen debalans pa će u bužetu nedostajati između 946.000 i čak 1,88 miliona KM!\nInformacija je Inforadaru potvrđena iz MVP-a BiH, odakle objašnjavaju da je problem nastao zbog značajnog povećanja broja zaposlenih u diplomatsko-konzularnim predstavništvima (DKP) BiH, gdje su ljudi mimo ranijeg plana upućivani iz sjedišta bh. diplomatije.\n“Prilikom izrade Odluke za 2018. godinu i planiranja sredstava u budžetu ministarstva na stavci plate i naknade, broj zaposlenih u sjedištu iznosio je 244, a u DKP mreži 246, što je bilo realno planiranje u okvirima odluka iz prethodnih godina. Zaključno sa 31. decembrom 2019., taj broj iznosio 277 uposlenih, dok je broj u sjedištu 232 uposlena. Narušavanje ovog odnosa, odnosno višegodišnjeg balansa uposlenika u sjedištu MVP i DKP-e mreži, uticalo je i na rashode na stavci budžeta koji se odnose na plate i naknade uposlenih, jer su primanja za rad u DKP mreži znatno viša nego primanja uposlenih u sjedištu”, pojašnjavaju iz MVP-a BiH.\nShodno tome, Ministarstvo je radilo finansijske projekcije na osnovu uticaja neracionalnog narušavanja odnosa broja uposlenih u sjedištu i DKP mreži, a svaka je ukazivale su na manjak u izvršenju budžetskih stavki na platama i naknadama.\nTako bi, oprema procjenama, visina nedostajućih sredstava mogla da bude ili oko 1,88 miliona KM, ili oko 947.000 KM, u zavisnosti od toga da li bi se planirana sredstva obračunavala po osnovici za plate iz 2020. godine (koja još nije zvanično usvojena), ili osnovice iz 2018., koja je primjenjivana do samog kraja 2019. godine.\n“Na rad u DKP mreži tokom zadnja dva mjeseca mandata ministra Igora Crnadka upućenena su četiri službenika, čime je ukupan broj dosegao 51 uposlenika, odnosno diplomata i službenika upućenih u DKP mrežu te godine, što je iznad uobičajenog prosjeka na godišnjem nivou iz prethodnih godina“, ističu iz MVP BiH.\nPodsjećamo, budžet institucija BiH za 2020. godinu još nije usvojen, pa tako i odluka o osnovicama za obračun plata i naknada u DKP BiH iz 2019. godine još nije objavljena u Službenom glasniku BiH. Tako i Ministarstvo, za sada, i dalje primjenjuje Odluku o osnovicama iz 2018. godine.\n“Samim tim, biće veoma upitno izvršenje budžeta na rashodima za plate i naknade. Procjene izvršenja budžeta u prvom kvartalu tekuće godine govore da, uprkos smanjenja rashoda na operativni minimum, vjerovatno će nedostajati sredstava za realizaciju budžeta te će MVP biti prinuđeno na radikalnije mjere, poput mogućeg smanjenja visine osnovice za obračun plata u DKP mreži, ili preduzimanja nekih drugih rješenja u odnosu na izraženi problem”, najavljuju iz Ministarstva vanjskih poslova.\nBivši šef diplomatije Igor Crnadak, koji je ostavio ovakvo stanje iza sebe, odnosno svojim odlukama o neplanskom upućivanju uposlenika iz sjedišta u DKP-e direktno uticao na probijanje budžeta, u izjavi za naš portal ističe “kako nisu tačne procjene da je povećanjem broja zaposlenih u MVP u pitanje dovedeno izvršenje budžeta na stavci plate i naknade“.\n„Prema pravilniku MVP-a, ukupan broj zaposlenih je 520 i taj broj nikada nije dostignut. Samo je u jednom trenutku taj broj najviše iznosio 499. Shodno tome, ni budžet nije mogao biti probijen”, kazao je kratko Crnadak te zaključio da nema drugi komentar.


TI osudio upad policije u prostorije BN televizije - Klix.ba\nTI osudio upad policije u prostorije BN televizije\n13.1.2010. u 18:04\nTransparency International (TI) BiH osudio je danas upad policije u prostorije BN televizije.\n"Upad policije u prostorije BN Televizije, onemogućavanje rada novinara i uznemiravanje radnika navodi na zaključak da je svrha policijske akcije vršenje pritiska na rad ove medijske kuće", navedeno je u saopćenju TI-a BiH.\nPolicija je, kako se navodi, izvršila upad u prostorije BN televizije po nalogu Okružnog tužilaštva Bijeljina zbog sumnje na utaju poreza.\nMeđutim, sam način na koji je policija izvršila pretres, uznemiravanje radnika televizije te činjenica da se uvid u finansijsko poslovanje ove kuće mogao izvršiti na drugačiji način navodi na zaključak da je svrha današnje akcije policije prije svega vršenje pritiska i ometanje rada ove medijske kuće, kaže se u saopćenju.\nTransparency International Bosne i Hercegovine podržao je rad institucija i istražnih organa u otkrivanju svih oblika nepravilnosti, ali osuđuje narušavanje prava profesionalaca na nesmetan rad, a najviše od svega vršenje pritiska na nezavisan rad medija i njihovo izvještavanje.\n"Ovakvo direktno ometanje rada medija više je svojstveno totalitarnim režimima nego demokratskoj zemlji, kakvom se Bosna i Hercegovina predstavlja", rečeno je u saopćenju.


Na jezeru Borkovac strogo je zabranjena upotreba nuklearnih podmornica – Portal NA VODI\n13. 05. 2020. 13. 05. 2020. milosMALI2001 0 Comment Brodsko zvono, Ljudi sa vode Ekologija, Jezero Borkovac\nDa su Sremci duhoviti govori i tabla kod Borkovačkog jezera Dobrovoljnog motoraškog društva „Pirati“ na kojoj piše da je na jezeru zabranjeno: gusarenje i otimanje tankera, ali i plovidba nuklearnim podmornicama.\nUkoliko ne pobegne sa udice, ali možda je i pojede neka veća riba… Na tabli nije zabranjeno ni pravljenje scenarija o mogućim ishodima pecanja u doba koronavirusa, pa što ne bi maštali. Ono što smo još saznali od prirodnjaka je da se na Borkovačkom jezeru koje se nalazi na južnim padinama Fruške gore, na samo nekoliko kilometara od centra Rume, poštuje red i da se smeće nosi sa sobom.\nZabranjeno je i prljanje ovog jezera, koje zauzima površinu od 42 hektara i na leto bude prepuno kupača. Sad je prazno, tek po koji izletnik i pecaroš dođe da uživa u prirodi i vodi koja je duboka do pet metara. Jezero je nastalo sedamdesetih izgradnjom brane na potoku Borkovac. Pored prvobitne namene da navodnjava zemljište, Borkovačko jezero postaje omiljena destinacija ljubiteljima prirode i pecanja, jer je bogato raznim vrstama ribe, te se organizuju i takmičenja u ribolovu.


Nova radna mesta za Svrljižane - Svrljiske novine\nNaime, bugarska firma ‚‚Enekod” uložiće oko 16 miliona evra kako bi izgradila soalrnu elektranu i pola miliona evra kako bi pokrenula posao za dvadesetak radnika, ali i adaptirala zgradu ‚‚Progresa” koja je prodata ovom investitoru.\nIzvestilac po drugoj tački dnevnog reda ‚‚Predlog odluke o davanju saglasnosti predsedniku opštine Svrljig da može potpisati Aneks Ugovora o dugoročnom zakupu zemljišta na kp.br. 254/3 u KO Tijovac” bio je zamenik predsednika opštine Gradimir Milosavljević, koji je ujedno govorio i o tehničkim detaljima ugovora, dok je odbornike o realizaciji, investiranju i ulaganju upoznao Zoran Nikolić – predstavnik firme ‚‚Enekod”, odnosno firme ‚‚Risk”.\n‚‚Drago mi je da su investitori prepoznali Svrljig kao priliku za ulaganje. Početkom novembra uposlićemo ljude koji će raditi u pogonu proizvodnje kontaktora, sa akcentom na povećanje kapaciteta”, istakao je Miletić.\nPrevPrethodnaNastavlja se izgradnja puta kod ‚‚Razbiglave”